Kerusi gaming atau lebih dikenali sebagai ‘gaming chair’ oleh rata peminat permainan video serata dunia nyata menjadi fokus untuk gaya dan keselesaan bermain permainan video.
Pada mulanya kerusi gaming dianggap hanya gimik untuk menarik orang ramai membelinya. Tetapi sejak promosi dari beberapa pempengaruh terkenal dalam penstriman permainan video lebih ramai orang mengikuti dan juga membelinya.
Penulis sediakan beberapa panduan yang anda perlu pertimbangkan sebelum membeli kerusi gaming ini:
1. Estetik

Kebanyakan kerusi gaming sekarang mempunyai rekaan seakan-akan kerusi lumba kereta.
Kerusi gaming selalu juga dikaitkan dengan rupa yang cantik tetapi tidak selesa. Akan tetapi, kerusi gaming yang berkualiti baik banyak di pasaran.
Jika pengguna inginkan estetik, anda boleh mendapatkan kerusi gaming ini. Jika anda hanya mahukan ergonomik? Lebih baik anda cuma membeli kerusi pejabat yang nyata mempunyai nilai ergonomi yang sesuai.
2. Periksa fungsi kerusi gaming tersebut

Fungsi sesebuah kerusi gaming adalah lebih penting untuk pertimbangan anda. Jika kualiti dan ergonomi yang baik, maka anda perlu melihat fungsi kerusi tersebut. Periksa setiap posisi duduk. Cuba laraskan kerusi mengikut keselesaan anda. Tahap ketinggian dan juga tahap penurunan tempat sandar anda.
Laraskan juga sokongan lumbar (bahagian bawah belakang anda), kecondongan, tempat sandar kepala dan semestinya tempat letak tangan. Jikalau ada antara benda ini yang membuatkan anda tidak selesa maka anda mungkin perlu melihat kerusi gaming jenis lain yang lebih sesuai.
3. Elak beli kerusi gaming di atas talian.
Jikalau anda sudah berpengalaman menggunakan kerusi gaming yang sama anda boleh membeli atas talian. Tetapi, untuk rakan-rakan seperjuangan yang hendak membeli kerusi gaming baru semestinya anda perlu mencuba dahulu. Itu adalah keputusan terbaik. Belum cuba, belum tahu.
Pergi ke kedai-kedai yang menjual kerusi gaming berdekatan anda untuk mencuba sebelum membeli.
4.Ketinggian dan Berat

Tak semua kerusi gaming direka untuk fungsi yang sama. Ada yang mampu untuk menahan berat anda untuk jangka masa yang lama ada yang tidak mampu. Kerusi gaming dari luar negara tidak semestinya sesuai untuk anda. Jika kerusi itu terlalu kecil anda tidak akan berasa selesa untuk bermain permainan video.
Anda boleh melihat carta saiz kerusi anda daripada pembekal atau penjual kerusi itu sendiri.
5. Pengudaraan

Dengan cuaca Malaysia yang panas. Ini adalah antara perkara yang paling penting yang perlu anda pertimbangkan. Banyak kerusi gaming tidak memikirkan cuaca sesuatu tempat dan banyak juga tidak mempunyai pengudaraan yang sesuai untuk bermain di dalam cuaca panas.
Sesetengah kerusi gaming mempunyai pengudaraan yang sangat teruk sehingga membuatkan anda berpeluh di bahagian punggung akibat terlalu panas.
Mungkin anda bermain permainan video di dalam bilik yang berhawa dingin, tetapi cukupkah?
Inilah sedikit sebanyak panduan mudah untuk anda pertimbangkan sebelum membeli kerusi gaming atau ‘gaming chair’.


Selepas Team SMG dan Todak mengunci slot Upper Bracket Semi Final, kini tinggal dua slot Upper Bracket suku akhir yang masih kosong.
Slot ini disediakan kepada pasukan yang berada di tangga ketiga dan keempat liga.
Terdapat lima pasukan yang merebut slot ini dan pastinya mereka tidak mahu bermain di Play-in dan tersingkir lebih awal daripada pasukan lain.

Lima pasukan tersebut ialah Homebois, Team Lunatix, Red Esports, RSG Slate MY, Red Giants Esports.
Pasukan ini sudah mengunci slot ke Playoffs dan mereka tidak risau disingkirkan pada minggu terakhir.
HomeBois memegang kelebihan yang besar dengan perbezaan dua mata dengan Team Lunatix dan Red Esports.
Team Lunatix dan Red Esports sudah semestinya mahu memenangi perlawanan terakhir mereka untuk melonjakkan ke Top 4.
Mereka berkongsi mata dengan 13 mata meninggalkan RSG Slate MY dan Red Giants Esports.
Kedua-dua pasukan ini berjaya mendapat rentak pada minggu sebelum ini dan sudah semestinya mereka mahu mendapatkan tiga mata penuh untuk elak slot Play-in.
Mereka memerlukan keputusan daripada perlawanan untuk masuk ke Top 4.

Tugas sukar untuk Team Lunatix dan RSG Slate MY yang akan bertemu dua pasukan gergasi liga iaitu Team SMG dan Todak.
Homebois dan Red Esports akan berentap untuk melihat pasukan mana yang layak mengambil slot Top 4 tersebut.
Akhir sekali, Red Giants Esports akan menjadi penghalang untuk Team Haq dan cuba mengutip mata penuh untuk ke Top 4 juga.


Ada yang power sangat sampai ke tuduh menipu. Penipuan antara perkara yang paling dibenci di dalam e-sukan.
Malah hanya dituduh kerana menipu akan memberi masalah kepada ramai pemain profesional.
Mereka ni sebenarnya tidak pernah menipu tetapi dituduh menipu.
1. Stewie2k (CS:GO)

Stewie2k pada awal dulu dituduh oleh seorang Youtuber bernama Dan M kerana menggunakan aim bot.
Tetapi akhirnya Stewie2k berjaya membuktikan bahawa beliau tidak sekali pernah menipu.
Stewie2k antara pemain CS:GO terbaik di Amerika Utara dan pada tahun 2017, beliau dituduh menipu.
Namun tuduhan ini tidak berasas kerena banyak pemain profesional CS:GO lain tidak percaya dan memberitahu Stewie2k tidak pernah menipu.
2. Ardiis (Valorant)

Ardiis sudah menjadi antara individu yang namanya meningkat sejak masuk ke dalam dunia VALORANT.
Namun, Gamer Doc yang mengeluarkan satu klip suara mengenai penipuan Ardiss untuk match fixing ketika bermain CS:GO dulu.
Ardiis menolak semua tuduhan ini, dia cuma mendengar apa yang penipu itu cakap namun tidak pernah menipu.
Riot Games sendiri mengeluarkan satu kenyataan dan menjumpai Ardiis menipu.
Semua orang tahu Ardiis adalah pemain yang betul.
3. Coldzera (CS:GO)

Coldzera adalah lagenda CS:GO dan banyak mendapat tuduhan menipu.
Dan M kali ini hadir dengan tuduhan penipuan.
Pemain profesional ini masih dituduh menipu tetapi tuduhan ini tidak berasas dan Coldzera antara pemain CS:GO terhebat dan sudah pasti akan mendapat tuduhan menipu.
4. Geguri (Overwatch)

Geguri antara pemain Overwatch bagi pasukan Shanghai Dragons yang menghantui ramai pemain dengan permainan Zarya yang terbaik.
Pada 2016, Geguri dituduh menipu.
Malah Geguri juga mendapat beberapa ancaman dari pemain yang menuduhnya.
Geguri akhirnya membuktikan dia cuma terlalu hebat menggunakan Zarya dan melakukan live stream menunjukkan dia bermain.
Blizzard pula tidak menjumpai apa-apa bukti bahawa Geguri menipu.
5. Taimou (Overwatch)

Taimou dituduh menipu ketika menggunakan Widowmaker apabila membunuh ramai pihak lawannya dengan penuh ketepatan.
Mike Rufail pemilik EnVyUs sendiri membuktikan Taimou tidak pernah menipu.
Beliau malah membuat PC untuk Taimou dengan tangannya sendiri untuk memastikan Taimou tidak menipu.
EnVyUs selepas melihat Taimou bermain selama beberapa jam dan sudah pasti Taimou tidak menipu.
Taimou cuma terlalu bagus.
Ini sahaja 5 pemain yang dituduh menipu namun mereka tidak pernah menipu.
Apa yang boleh dikatakan, sebagai seorang gamer apabila anda dituduh menipu tetapi anda tidak menipu mungkin itu sebenarnya pujian.


Trash Talk sudah menjadi norma untuk e-sukan tidak kira permainan e-sukan apa pun. Ia berlainan dengan banter yang hanya untuk merancakkan lagi suasana.
Namun jika anda trash talk semasa luar permainan anda sepatutnya mampu untuk mempertahankan diri selepas kata-kata.
Tetapi bukan untuk pemain-pemain e-sukan ini. Mereka trash talk tetapi makan diri sendiri.
Jom baca 5 Trash Talk Pemain E-sukan tapi memakan diri sendiri.
1. Zven kepada Doublelift – League of Legends

Doublelift dan Zven memang terkenal dengan trash talk.
Namun, Zven membuat satu kenyataan bahawa beliau akan mengalahkan Doublelift dari Liquid.
Apabila TSM sedang mendahului, Zven membuat satu throw yang malah membuat dia kalah di dalam pertandingan LCS Spring Finals 2019.
2. Jensen clap Faker – League of Legends

Jensen dari Cloud9 sebelum berlawan dengan Faker memuat naik satu ciapan mengatakan “cant wait to clap faker” iaitu “tidak sabar untuk kalahkan Faker,”
Faker adalah pemain profesional Korea Selatan yang tidak asing lagi dalam dunia League of Legends.
Namun ketika perlawanan peringkat kumpulan 2016 Worlds, Faker bukan sahaja mengalahkan Jensen malah menghancurkan midlane dan membelasah Jensen tanpa belas kasihan.
3. EG K-Brad vs Wolfkrone  – Street Fighter V

EG K-Brad dan Wolfkrone boleh dikatakan pesaing yang terkenal dalam dunia e-sukan genre permainan video berlawan.
K-Brad dan Wolfkrone sudah lama bergaduh diantara mereka dan mereka berdua selalu trash talk sesama sendiri.
Namun, Wolfkrone melakukan trash talk yang lebih banyak dan penuh cubaan untuk sakitkan hati K-Brad.
K-brad cuba untuk menghormati Wolfkrone namun Wolfkrone mengendahkannya.
Akhirnya apabila K-Brad memenangi Final Pro Tour Street Fighter V dan mengalahkan Wolfkrone, beliau akhirnya membalas balik.
4. Fly dan Notail – OG vs EG – Dota 2

Boleh dikatakan hubungan Notail dan Fly ibarat adik beradik paling terkenal dalam dunia e-sukan Dota 2.
Tetapi Fly meninggalkan OG dan menyertai EG beberapa lama kemudian.
Fly pula dalam temubual ketika The International mengatakan dia pasti akan mengalahkan OG dan bercakap besar, menyalahkan pasukan lamanya itu.
Namun, akhirnya kata-kata memakan diri apabila Fly kalah semasa TI.
Malah tahun itu juga OG terus memenangi TI 8 pada tahun Fly sendiri meninggalkan pasukan OG beberapa bulan sahaja sebelum TI 8.
Tidak lupa juga perkara ini berlaku lagi sekali semasa TI 9.
5. Chillindude829 – Super Smash Bros Melee

Super Smash Bros Melee antara versi Smash Bros paling terkenal.
Chillin walaupun sudah lama dalam scene e-sukan Melee bertindak melakukan satu perkara lebih hebat dari hanya trash talk.
Dia membuat satu diss track rap untuk mengutuk lawannya.
Namun diss track itu nyata tidak membantunya apabila Chillin kalah berlawan dengan L3ffin dengan skor 5-0 untuk Apex 2019 dan tersingkir.
Oleh itu, tidak kira anda seorang pemain atau pemain profesional e-sukan, apabila anda trash talk anda sepatutnya bersedia untuk mempertahankan trash talk anda.
Apa yang lebih penting adalah menghormati pihak lawan anda.


Ketika perlawanan menjadi sangat sengit dan susah, apa yang perlu anda buat hanyalah membuktikan kehebatan anda.
Inilah yang berlaku kepada beberapa pemain profesional e-sukan yang membuktikan mereka adalah yang terbaik.
Kadang-kadang apa yang perlu anda buat adalah mengalahkan pihak musuh dengan semua kelebihan yang anda ada.
Jom lihat lima pemain profesional e-sukan yang buktikan mereka adalah yang terhebat:
1. Daigo Parry dari Daigo Umehara – Street Fighter

Sudah semestinya perlawanan lagenda dari Daigo dalam pertandingan berprestij EVO.
Daigo ketika ini hampir kalah dan apa yang pihak lawannya perlu hanya membuat satu super Chun Li yang sangat susah untuk dihalang.
Namun, Ken yang digunakan Daigo berjaya menghalang serangan dari Chun Li, Justin.
Apa yang menakjubkan anda perlu memasukkan input yang tepat untuk 14 kali berturut-turut.
2. CEEEBBBBBB – Dota 2

Sudah semestinya jeritan CEB pasti diingati ramai.
Ceb menggunakan hero Axe ketika ini dan mereka sedang menghadapati masalah untuk berlawan dengan LGD.
Dia ketika ini berjaya menekan skill Berserker’s Call yang paling penting dan berjaya taunt tiga hero sekaligus membuat OG berjaya melawan balik.
Disebabkan taunt ini juga OG terus memenangi TI8 dan boleh dikatakan Berserker’s Call itu bernilai RM40 juta.
3. Tenz – VALORANT

Tenz ketika ini masih belum dikenali ramai namun semuanya bakal berubah ketika Tenz menghancurkan Luminosity Gaming dengan Reyna.
Dia pada mulanya hanya seorang pemain ganti untuk pasukan Sentinels.
Dalam set pertama perlawanan, Tenz dalam sekelip mata membuktikan dia bukan hanya pilihan terakhir dan sepatutnya pemain terhebat VALORANT bakal lihat untuk beberapa tahun ini.
4. Comeback Stewie2k – Counter Strike Global Offensive

Stewie2k pemain lagenda CSGO.
Namun ketika ini pasukannya berada di belakang 15 FaZe Clan : 14 Cloud9.
Ketika ini Stewie2k hanya mempunyai masa 16 saat sahaja lagi samada dia perlu membunuh semua musuh atau kalah.
Namun, Stewie2k dalam 10 saat terakhir, perlawanan menjadi 1 lawan 3.
Dia dalam masa beberapa saat sahaja berjaya mengalahkan tiga pemain FaZe Clan ini dan terus memaksa perlawanan ke masa tambahan.
5.Larian Shadow Fiend Miracle – Dota 2

Seperti namanya Miracle berjaya menunjukkan keajaiban.
Miracle ketika ini sedang melarikan diri kerana Shadow Fiend yang digunakannya hampir mati.
Namun, sebelum teleportnya habis, SF terkena pegun dari Alchemist dan apa yang Miracle buat selepas ini sangat menakjubkan.
Menggunakan Manta Style untuk menipu pihak lawan dan berlari memusing dan menarik perhatian lawan tanpa mengetahui dimana dia berada.
Semua yang dilakukan musuh tidak berjaya.
Jadi apa lagi permainan dan saat-saat seakan Goku menjadi Super Saiyan yang anda ingat ketika perlawanan e-sukan kegemaran anda?


Permainan video merupakan satu perantara hiburan yang unik berbanding perantara-perantara lain seperti buku, muzik, dan filem. Para pemain tidak boleh menikmati permainan video jika meletakkan diri dalam situasi pasif. Kita wajib melibatkan diri secara aktif dalam permainan tersebut untuk menikmatinya sepenuhnya.
Penulis sedar bahawa ramai orang, terutamanya daripada Generasi X dan Baby Boomers, lebih cenderung berbahas tentang kekurangan-kekurangan permainan video. Ramai tidak sedar bahawa terdapat pelbagai kelebihan dalam hobi permainan video yang tidak dapat ditemui dalam hobi-hobi lain.
Apabila berbicara tentang buku, filem, dan muzik, antara kebaikan yang sering disenaraikan ialah peluang untuk mempelajari pengajaran-pengajaran kehidupan atau nilai-nilai moral. Sebenarnya, permainan video juga dapat menyampaikan pengajaran-pengajaran yang berguna dalam kehidupan.
Pada pendapat penulis, permainan video sesungguhnya salah satu perantara terbaik untuk mengajar pelbagai nilai-nilai dan kemahiran mental dan emosi. Hal ini demikian kerana pemain perlu menjiwai watak yang dikawal dalam permainan video dan menyelesaikan masalah-masalah yang tersedia.
Sebagai seorang penggemar permainan video yang telah menikmati hobi ini selama berbelas tahun, penulis sendiri mempelajari pelbagai pengajaran-pengajaran yang telah menjadikan diri penulis seorang insan yang lebih cekap mengharungi selok-belok kehidupan.
Berikut adalah tujuh pengajaran kehidupan yang diperoleh melalui permainan video oleh penulis dan ramai lagi penggemar permainan video di luar sana.

Cekal menghadapi cabaran hidup

“Anda tidak boleh maju ke peringkat seterusnya jika tidak menyelesaikan masalah-masalah sedia ada.”
Ayat ini boleh digunakan untuk meringkaskan hampir semua permainan video yang wujud. Perkara inilah yang membuatkan permainan video satu hobi yang sungguh unik. Anda tidak boleh menikmati sebuah permainan video sepenuhnya jika tidak menyelesaikan atau gagal menyelesaikan masalah-masalah yang timbul.
Mungkin masalah tersebut berbentuk musuh yang kuat atau mungkin anda perlu menyelesaikan tekaria yang rumit. Cabaran-cabaran sebegini merupakan perkara asas dalam permainan video. Jika anda gagal, anda harus terus mencuba hingga mencapai kejayaan.

Para peminat permainan-permainan sukar seperti Dark Souls dan Sekiro: Shadows Die Twice sering menyatakan mereka menjadi lebih tabah menghadapi cabaran hidup selepas bermain permainan-permainan ini.
Permainan video mengajar kita bahawa kejayaan adalah milik insan-insan yang tidak berputus asa. Tidak kira betapa susahnya sesuatu perkara, jika kita berusaha memperbaiki diri selepas setiap kegagalan, nescaya kita akan menang dan berjaya.

Kerjasama penyelesai masalah besar

Pada zaman ini, terdapat ratusan permainan video multi-pemain yang sangat menyeronokkan. Resipi utama yang membuatkan permainan-permainan ini popular adalah keperluan untuk kita bekerjasama dengan pemain-pemain lain untuk berjaya.
Permainan-permainan seperti Overcooked! dan Moving Out merupakan antara contoh-contoh terbaik. Dalam dua permainan ini, kemenangan hanya boleh dicapai jika semua pemain bekerjasama dalam menyelesaikan tugas-tugas yang diberikan.

Selain daripada mengajar kita kepenting bekerjasama, perkara ini juga menyampaikan kepentingan pengagihan tugas dan kebolehan berkomunikasi dengan jelas. Kedua-dua kemahiran berikut sangat penting dalam kerjaya, pendidikan, dan kehidupan berkeluarga.
Sifat kempipinan seorang individu dapat diasah melalui cabaran-cabaran permainan video yang perlu diselesaikan secara bersama. Ia juga boleh digunakan sebagai latihan membina keyakinan diri dalam situasi-situasi genting.

Fikir sebelum bercakap
Sumber: One More Turn
Antara kelebihan utama kebanyakan permainan video role-playing game (RPG) ialah unsur pemilihan dialog. Kita diberikan peluang untuk memilih antara beberapa respon ketika berdialog bersama watak-watak lain.
Dalam permainan seperti Dragon Age: Origins dan Mass Effect, pemilihan dialog bukan sahaja digunakan untuk penceritaan. Ramai pemain menyukai permainan ini kerana pemilihan dialog juga mempengaruhi pandangan watak-watak lain terhadap watak pemain.
Terdapat pemilihan yang akan membuatkan watak pemain nampak lebih baik dan ada juga yang akan membuatkan watak-watak kurang senang dengan watak pemain. Pemain diberikan kebebasan untuk mencipta perwatakan watak masing-masing.
Kepada pemain yang kurang cekap dalam berkomunikasi atau menghadapi masalah kecanggungan sosial, perkara ini memberikan mereka peluang untuk bereksperimen dan mempelajari cara-cara untuk membawa diri dalam apa-apa perbualan.

Sahabat penting dalam kehidupan

Untuk pergi jauh dalam kehidupan, kita perlu mempunyai sahabat-sahabat yang sanggup bersama kita di detik-detik susah dan senang. Terdapat banyak permainan video yang sering mengingatkan perkara ini kepada pemain.
Antara siri permainan video yang tidak pernah lupa menitikberatkan kepentingan persahabatan ialah Persona atau Shin Megami Tensei. Dalam judul-judul Persona, pemain harus mengeratkan persahabatan dengan watak-watak lain agar mereka menjadi lebih cekap dalam pertarungan.
Jika pemain sering meluangkan masa bersama seorang rakan, mereka akan menjadi lebih setia dan juga lebih kuat atau berkemahiran. Perkara ini sememangya mencerminkan keadaan dalam kehidupan sebenar.
Apabila kita memberi perhatian dan sering membantu rakan-rakan kita, mereka akan membalas dengan memberi bantuan kepada kita apabila ia diperlukan. Mereka juga sentiasa bersedia untuk menadah telinga apabila kita ingin meluahkan perasaan.

Setiap orang mempunyai peranan masing-masing

Sebagaimana tidak semua orang ditakdirkan menjadi usahawan, doktor, dan jurutera, sebegitulah lumrah permainan video di mana setiap pemain mempunyai peranan masing-masing. Perkara ini selalunya dapat dilihat dalam permainan RPG di mana pemain akan memilih kelas watak pemain.
Ada pemain yang akan menduduki posisi hadapan dan menjadi tumpuan utama musuh kerana dia handal meyekat atau mengelak serangan dan ada juga pemain yang menyerang dari jauh menggunakan busur atau magik kerana dia lebih cekap menggunakan senjata-senjata tersebut.
Pengajaran ini sangat jelas diperlihatkan dalam permainan-permainan seperti Monster Hunter World dan Diablo. Jika semua pemain memainkan peranan yang sama, maka keberkesanan pasukan tidak sehebat pasukan yang mempunyai pelbagai kelas.

Kita harus sedar bahawa semua individu di dunia ini mempunyai peranan tersendiri mengikut kebolehan dan juga kelemahan masing-masing. Ini juga bermaksud tidak wujud istilah ‘gagal’ dalam memilih kerjaya dan jalan hidup.
Apa yang penting ialah kita sentiasa meletakkan diri dalam posisi yang membenarkan kita untuk menbantu orang lain dan menjadi ahli masyarakat yang berguna.
Ikuti kami di Facebook dan Instagram.
Saksikan kami di YouTube.


Permainan video pasti akan mempunyai satu penjahat yang begitu memberi impak sehingga ramai lebih meminati karakter penjahat itu dari meminati watak utama.
Banyak penjahat dalam permainan video sebenarnya layak dan patut ada game mereka sendiri.
Sudah pasti dengan adanya permainan video yang khas untuk karakter penjahat ini pasti memberi pandangan berbeza dan lebih menarik.
5 Penjahat Permainan Video yang Patut ada Game mereka sendiri:
1. Vaas Montenegro (Far Cry 3)

Penjahat ikonik dari Ubisoft ini nyata memberi impak yang besar dalam francais Far Cry terutama Far Cry 3.
Sebagai antagonis, Vass adalah antara penjahat paling diingati dalam dunia permainan video.
Watak yang tiada belas kasihan ini sangat kejam dan menjadi antagonis yang boleh membuat sesiapa sahaja yang bermain Far Cry 3 benci dengannya.
2. Bowser (Super Mario)

Bowser yang menjadi raja untuk semua bangsa Koopa ini patut mempunyai permainan videonya sendiri.
Berkemungkinan permainan video Bowser akan menunjukkan bagaimana Bowser digeruni di dunia Super Mario.
Penukaran perspektif ini pasti menarik untuk dilihat kerana Bowser seringkali kalah dengan Mario.
3. Sephiroth (Final Fantasy VII)

Bekas Hero Shinra, Sephiroth menyedari dia bukan Soldier yang dinaik taraf terapi hanya eksperimen dari makhluk angkasa lepas Jenova.
Selepas membuat banyak kajian mengenai the Ancients, Sephiroth akhirnya menyedari dia adalah waris kepada planet yang didiaminya.
Tetapi ini adalah selepas semua yang terjadi.
Bagaimana pula Sephiroth ketika zaman kegemilangannya sebagai Soldier dan bagaimana pula dia menjadi salah satu Soldier terhebat dalam sejarah Shinra?
4. Liquid Snake (Metal Gear Solid)

Boleh dikatakan Liquid Snake masih popular walaupun didalam bayangan Solid Snake.
Penceritaan latar belakang Liquid yang lari ke hutan belantara Afrika dan kemudian menjadi ketua untuk askarnya sendiri pasti menarik minat ramai orang.
Mungkin cerita bagaimana Liquid yang bekerja sebagai Secret Service di Asia Tengah dengan menyertai FOXHOUND dan akhirnya menjadi antara penjahat paling diingati dalam Metal Gear Solid)
5. Venom (Spiderman)

Ketika penulisan ini, Insomniac Games sudah mengumumkan  Venom yang menjadi watak baru dalam Spider Man 2 di PlayStation 5 yang dijangka keluar pada tahun 2023.
Venom bersama Eddie Brock yang menjadi anti-hero perlu mempunyai permainan video mereka sendiri.
Populariti Venom yang tinggi mengejutkan kerana masih belum ada permainan videonya sendiri.
Permainan video Venom perlu memberi fokus kepada penceritaan bersama watak penjahat lain dan Carnage boleh menjadi antagonis yang sesuai berlawan Venom.
Penjahat mana lagi yang anda rasa patut ada permainan video mereka sendiri?


Banyak permainan video yang memerlukan pergerakan dan arahan yang sangat susah serta skill yang sangat tinggi.
Pergerakan atau kombo pasti akan membuat tangan dan jari anda terasa susah.
Sesetengah pergerakan susah untuk dilakukan tetapi dengan latihan yang sangat lama.
1. Rolling Death Cradle – King – Tekken

Rolling Death Cradle antara kombo paling susah dalam Tekken dari karakter King.
Apa yang membuatkan kombo ini sukar kerana memerlukan input yang begitu panjang dan beterusan.
2. BMX Tricks dalam GTA V

Siapa sangka antara pergerakan paling susah adalah dari GTA V.
GTA V mempunyai fizik basikal yang boleh dikatakan sangat menakjubkan.
Tetapi ada pemain-pemain yang mampu mengawal BMX mereka sehingga membuatkan GTA V terasa seperti permainan video BMX.
3. Waveshine – Super Smash Bros Melee

Waveshine adalah satu teknik tahap tinggi yang boleh dilakukan oleh karakter Fox dan Falco yang memerlukan teknik wavedash dan menambah pergerakan ke bawah.
Pergerakan ini tampak mudah tetapi untuk buat secara konsisten semasa berlawan memerlukan latihan yang sangat lama.
4. Daigo Parry – Ken – Street Fighter

Klip lagenda dari EVO ini menunjukkan pergerakan yang sangat susah untuk dibuat di dalam Street Fighter oleh karakter Ken.
Apa yang membuat benda ini susah adalah anda perlu memasukkan input yang tepat untuk 14 kali berturut-turut.
5. Ash Trial 8 – The King of Fighters 13

Apa yang membuatkan Trial 8 ini sangat susah adalah pergerakan berturut-turut tanpa henti dengan sangat tepat tanpa silap dalam kombo anda.
Jika anda berjaya anda akan membuat sebanyak 46 hits.
Apa lagi pergerakan paling susah yang anda boleh buat di dalam permainan video?


Terdapat banyak permainan menarik yang akan dilancarkan pada bulan Februari tahun ini. Stok grafik kad serta konsol baharu juga akan diisi semula secara berperingkat. Oleh itu, ini adalah masa yang sesuai untuk merancang pembelian anda.
Mari kita lihat lima permainan menarik yang akan tiba pada bulan depan:

Werewolf: The Apocalypse – Earthblood

Ramai pemain PC tahu tentang Vampire: The Masquerade – Bloodlines. Werewolf: The Apocalypse – Earthblood berlangsung dalam dunia fiksyen yang sama iaitu World of Darkness.
Dalam permainan ini, anda akan bermain sebagai seorang serigala jadian yang mahu menumpaskan sebuah syarikat besar. Syarikat tersebut terlibat dalam pelbagai aktiviti pencemaran yang merosakkan alam sekitar.
Werewolf: The Apocalypse – Earthblood akan dilancarkan pada 4 Februari ini untuk PC, PlayStation 5 (PS5), PlayStation 4 (PS4), Xbox Series, dan Xbox One.

Nioh 2 – The Complete Edition

Nioh 2 telah dilancarkan pada tahun lepas secara eksklusif untuk PS4. Pada tahun ini, versi PS5 dan PC pula akan dilancarkan.
Permainan ini terkenal dengan tahap kesusahannya yang sangat mencabar. Para pemain diberi pelbagai senjata dan kemahiran berdasarkan samurai dan ninja untuk menewaskan pelbagai jenis raksasa.
Nioh 2 – The Complete Edition akan dilancarkan pada 5 Februari untuk PC dan PS4. Versi PS5 akan dilancarkan pada hari yang sama dan diberi tajuk Nioh 2 Remastered – The Complete Edition.

Persona 5 Strikers

Persona 5 Strikers merupakan spin-off kepada permainan Persona 5 yang dilancarkan pada tahun 2016. Persona 5 ialah sebuah Japanese role-playing game (JRPG), manakala Persona 5 Strikers ialah permainan musou.
Jika anda pernah main permainan siri Dynasty Warriors, cara permainan utama Persona 5 Strikers sama dengan permainan-permainan siri tersebut. Anda akan mengawal watak-watak yang berkuasa untuk bertarung dengan ribuan musuh lemah.
Persona 5 Strikers akan dilancarkan 23 Februari ini untuk PC, PS4, dan Nintendo Switch.

Bravely Default II

Para pemilik Nintendo Switch semestinya tidak sabar untuk main Bravely Default II. Ia adalah judul ketiga dalam siri Bravely. Dua judul pertama siri ini hanya dilancarkan untuk Nintendo 3DS.
Sama seperti permainan-permainan Bravely yang lain, Bravely Default II ialah sebuah JRPG. Aspek-aspek istimewanya ialah sistem Brave Point dan pengumpulan “asterisk” untuk menukar kelas watak-watak.
Bravely Default II akan dilancarkan secara eksklusif untuk Nintendo Switch pada 26 Februari ini.

Destruction AllStars

Tidak sama dengan permainan-permainan lain dalam artikel ini, Destruction AllStars akan dilancarkan secara percuma tetapi hanya untuk tempoh dua bulan.
Destruction AllStars ialah sebuah permainan pertempuran kenderaan. Para pemain diletakkan dalam sebuah arena yang besar dan akan bertarung menggunakan kenderaan dan senjata-senjata yang terdapat dalam arena tersebut.
Permainan ini akan dilancarkan secara percuma untuk pelanggan PlayStation Plus pada bulan Februari 2021. Ia boleh ditebus dalam tempoh dua bulan pertama sahaja.
Ikuti kami di Facebook dan Instagram.
Saksikan kami di YouTube.


Kita kini menghampiri pengakhiran tahun 2020, sebuah tahun yang penuh dengan kesedihan dan tragedi. Walaubagaimanapun, berita tentang penghasilan vaksin COVID-19 memberikan harapan kepada umat manusia dari seluruh pelosok dunia.
Untuk komuniti peminat permainan video, 2021 juga merupakan tahun yang optimistik kerana konsol generasi baharu iaitu PlayStation 5 (PS5) dan Xbox Series X telah tiba dan kita bakal main permainan generasi baharu dengan kualiti grafik yang lebih cantik dan dunia yang lebih luas.
Terdapat banyak permainan yang dinanti-nantikan. Dalam artikel ini, penulis akan berkongsi dengan anda tentang lima permainan video hebat yang akan dilancarkan pada tahun depan.

God of War: Ragnarok

Siri permainan God of War diberi nafas baharu pada tahun 2018 dengan pelancaran God of War, judul terbaru dalam siri tersebut yang dilancarkan secara eksklusif untuk PlayStation 4 (PS4). Ia menyambung jalan cerita Kratos yang kini mempunyai seorang anak lelaki bernama Atreus dan mereka menetap di dunia mitologi Norse.
Sekuel untuk permainan tersebut telah disahkan dan pada waktu ini ia diberi nama God of War: Ragnarok. Kemungkinan besar ia akan menyambung perjalanan Kratos dan Atreus di mana mereka akan menemui dewa-dewa dari mitologi Norse seperti Thor, Odin, dan ramai lagi.
Penulis yakin permainan ini akan dilancarkan secara eksklusif di PS5 kerana siri God of War sememangnya siri permainan yang diterbitkan oleh Sony Interactive Entertainment.

Far Cry 6
Apabila bercakap tentang permainan dunia terbuka, sukar untuk mengelak daripada menyebut tajuk permainan-permainan terbitan Ubisoft. Antaranya ialah siri Far Cry yang menggabungkan aksi first-person shooter (FPS) dan kebebasan dunia terbuka.
Judul terbaru dalam siri ini iaitu Far Cry 6 akan menggunakan formula yang sama. Walaubagaimanapun, terdapat satu kemunculan pelakon yang sangat menarik, lagi-lagi untuk anda yang minat siri televisyen Breaking Bad.
Giancarlo Esposito, pelakon watak Gustavo Fring dalam Breaking Bad, akan muncul sebagai antagonis permainan ini iaitu Antón Castillo atau “El Presidente”.
Far Cry 6 akan dilancarkan di PC, PS5, PS4, Xbox Series, Xbox One, Google Stadia, dan Amazon Luna.

Resident Evil Village

Resident Evil Village merupakan judul utama ke-8 dalam siri Resident Evil. Para pemain akan kembali bermain sebagai Ethan Winters, watak utama Resident Evil 7. Chris Redfield, watak veteran siri Resident Evil, juga akan kembali.
Seperti yang dinyatakan dalam tajuk permainan ini, watak-watak utama akan pergi ke sebuah kawasan perkampungan yang penuh dengan misteri. Terdapat makhluk-makhluk seram yang (bernampilan seperti) werewolf dan pontianak.
Sama seperti Resident Evil 7, Resident Evil Village akan menggunakan perspektif first-person.
Resident Evil Village akan dilancarkan di PC, PS5, dan Xbox Series.

Hogwarts Legacy

Sudah lama para peminat Harry Potter tidak menerima permainan Harry Potter yang memuaskan. Ketandusan ini akan berakhir pada tahun depan apabila Hogwarts Legacy dilancarkan.
Hogwarts Legacy boleh dikatakan sebagai permainan Harry Potter yang mempunyai skala terbesar dalam sejarah permainan Harry Potter. Ia merupakan sebuah permainan dunia terbuka di mana pemain akan mencipta dan bermain sebagai seorang pelajar di Hogwarts.
Jika anda gemar berfantasi tentang menjadi seorang ahli sihir berkuasa yang mampu mengubah dunia, inilah permainan untuk anda.
Hogwarts Legacy akan dilancarkan di PC, PS5, PS4, Xbox Series, dan Xbox One.

Cyberpunk 2077 (PS5 dan Xbox Series)

Cyberpunk 2077 memang akan dilancarkan pada 10 Disember tahun ini. Walaubagaimanapun, versi konsol generasi baharu hanya akan tiba pada tahun depan. Versi yang dilancarkan pada tahun ini adalah untuk PC, PS4, dan Xbox One.
Ramai pembaca semesti tertanya-tanya: “Bagaimana pula jika saya mempunyai PS5 atau Xbox One dan sudah membeli Cyberpunk 2077 versi PS4 dan Xbox Series?”
Pemilik PS5 dan Xbox Series yang membeli Cyberpunk 2077 sebelum pelancaran versi generasi baharu akan main dalam mod keserasian belakang (backwards compatibility). Ini bermaksud anda tidak menerima ciri-ciri grafik yang lebih canggih seperti pencahayaan ray-tracing dan permainan pada kadar bingkai tinggi.
Pada pendapat penulis, perkara ini bukan satu masalah besar. Hal ini demikian kerana stok PS5 yang rendah mengakibatkan ramai orang tidak dapat membeli konsol tersebut. Penulis yakin lebih banyak stok PS5 akan dikeluarkan pada tahun depan dan pemilik-pemilik baharu konsol tersebut boleh main versi Cyberpunk 2077 yang lebih cantik dan stabil tanpa perlu menunggu.


Tahun 2020 sudah pun berakhir dan kini kita menyambut kedatangan tahun baru 2021. Banyak permainan video hebat dilancarkan pada tahun lepas dan banyak juga permainan lama yang terus menerima sokongan pembangun.
Permainan-permainan yang paling popular semestinya permainan percuma. Walaubagaimanapun, gelaran sebagai “free-to-play game” tidak semestinya membawa maksud kepuasan dan kualiti permainan yang rendah.
Terdapat banyak permainan percuma yang menjadi kegilaan ramai pada tahun lepas dan penulis yakin komuniti untuk semua permainan ini akan terus berkembang pada tahun ini.
Among Us (Android & iOS)

Pada pendapat penulis, Among Us merupakan fenomena terbesar dalam industri permainan video tahun lepas. Ia pada asalnya dilancarkan pada tahun 2018 tetapi menjadi popular pada tahun lepas apabila dimain oleh ramai streamer terkenal.
Cara bermain Among Us sangat mudah difahami. Para pemain harus bekerjasama untuk mengeluarkan Impostor dan Impostor pula harus membunuh pemain lain.
Ini mewujudkan banyak situasi lucu apabila para pemain harus mempertahankan diri ketika sesi perbincangan.
Rocket League

Rocket League sebelum ini merupakan permainan PC dan konsol yang harus dibeli. Pada tahun lepas, Psyonix dan Panic Button Games menjadikannya sebuah permainan percuma.
Konsep unik permainan ini di mana anda bermain bola sepak dengan kereta lumba sangat menyeronokkan. Ia menggabungkan keperluan untuk bekerjasama dengan kebolehan memandu dengan pantas.
Dauntless

Jika anda berminat untuk main permainan Monster Hunter tetapi tidak mampu membeli mana-mana judul siri permainan tersebut, Dauntless ialah satu permainan alternatif yang sesuai.
Dalam Dauntless, anda akan memburu pelbagai raksasa menarik bersama rakan-rakan atau pemain lain dari seluruh dunia. Anda juga akan membuat senjata dan perisai baharu menggunakan bahan-bahan daripada raksasa-raksasa yang diburu.
Call of Duty: Warzone

Genre battle royale semakin hari semakin tepu. Walaubagaimanapun, Call of Duty: Warzone berjaya memperkenalkan beberapa ciri-ciri unik yang membuatkannya setanding dengan permainan battle royale hebat lain.
Selain daripada kualiti grafik yang sangat realistik, Warzone membolehkan pemain untuk kembali berlawan selepas ditewaskan jika mereka berjaya keluar dari Gulag. Pemain juga boleh melakukan misi di peta battle royale untuk mendapatkan ganjaran wang.
League of Legends: Wild Rift

Terdapat beberapa permainan MOBA lain yang boleh dianggap raja mobile MOBA tetapi League of Legends: Wild Rift adalah saingan baharu yang layak diberi perhatian.
Ramai pemain setuju Wild Rift berjaya membawakan keseronokan League of Legends ke peranti mudah alih. Sama seperti Valorant, Riot Games merancang untuk menganjurkan banyak kejohanan Wild Rift pada tahun ini.
Ikuti kami di Facebook dan Instagram.
Saksikan kami di YouTube.


Banyak permainan video menjadikan negara Malaysia sebagai rujukan. Ada yang masukkan makanan nasional ataupun bangunan bercirikan negara kita. Tidak lupa juga kebudayaan Malaysia yang ada di dalam permainan video.
Dari segi cara bercakap sehingga rujukan terus. Pasti sesetengah ini membuatkan anda berasa bangga menjadi rakyat Malaysia.
Jadi jom lihat 5 permainan video dengan rujukan negara Malaysia:
1. Final Fantasy 15

Final Fantasy 15 adalah permainan video aksi RPG bersama Noctis dan rakan-rakannya. Banyak elemen Malaysia di dalamanya terutamanya makanan contohnya ada roti canai, satay dan juga kedai mamak yang ada teh tarik.
Square Enix dahulu mempunyai bekas Lead Designer iaitu anak tempatan, Wan Hazmer dan sudah mengharumkan nama Malaysia di dalam industri permainan video dunia.
Beliau berjaya memasukkan budaya Malaysia ke dalam Final Fantasy 15.
2. Uncharted 4: A Thief’s End

Uncharted 4: Thief’s End adalah permainan aksi pengembaraan dan juga siri ke-4 Uncharted.
Ada satu babak di dalam Uncharted 4 mempunyai peta bertulis ‘Hasnul Hadi’ yang juga bekas Naib Presiden Creative Content di Perbadanan Ekonomi Digital Malaysia (MDEC).
Misi “The Malaysian Job’ di dalam Uncharted 4 juga menceritakan tentang Malaysia.
3. Hitman 2: Silent Assassin

Walaupun permainan video ini sudah lama keluar pada tahun 2002, namun dalam edisi Hitman ini mempunyai Menara Berkembar Petronas.
Di dalam misi ini anda perlu mencari penggodam bernama Charlie Sidjan dan membunuhnya secara tersembunyi.
4. Just Cause 2

Just Cause 2 adalah permainan aksi sandbox. Di dalam permainan video ini terdapat satu pulau fiksyen yang bernama Pulau Panau menyerupai bandar di Sarawak seperti Miri dan Kuching.
Bahasa yang digunakan disitu adalah Bahasa Malaysia, Indonesia dan juga Tagalog.
Terdapat juga beberapa bangunan yang sama seperti yang ada di Malaysia dan juga versi lain untuk Menara Berkembar Petronas.
5. Street Fighter V

Di dalam Street Fighter V mempunyai satu stage yang bertempat di Malaysia. Walaupun rujukan itu cuma sedikit namun kita dapat melihat bangunan yang sama seperti resort di Malaysia.
Namun tempat ini berada di kepulauan dan mungkin ia adalah Pulau Redang di Terengganu.
Setakat ini sahaja 5 Permainan video dengan reference pasal Malaysia. Mungkin ada lagi permainan video lain yang mempunyai Malaysia sebagai bahan rujukan.
Selamat Menyambut Hari Kemerdekaan Malaysia ke-64!!


Banyak sebenarnya permainan video yang boleh dikatakan ‘Pay-2-Win’. Pada pemain, anda pasti tidak suka tetapi selalunya para pengeluar permainan video menyukai kaedah ini.
Lebih banyak kesusahan untuk pemain lebih banyak duit mereka akan dapat.
Jom lihat 5 permainan video baru dengan transaksi mikro paling teruk.
1.Marvel’s Avengers

Sebelum keluar Marvel’s Avengers, pembina permainan ini mengatakan mereka tidak akan menggunakan loot box dan menjadikan permainan ini Pay-2-Win.
Namun, ramai orang seolah-olah ditipu, terdapat satu booster di dalam Marvel’s Avengers yang akan memberi anda kelebihan berbanding orang lain.
Malah experience yang anda dapat juga sudah direndahkan sekali gus menjadikan permainan ini memerlukan grind yang sangat banyak dan lama.
Disebabkan ramai tidak menyukai perkara ini akhirnya Crystal Dynamics terpaksa akur dan membuang ciri ini.
Tetapi nasi sudah menjadi bubur.
2. Call of Duty Warzone

Skin Operator ini adalah Awoken Francis.
Ia hanya boleh didapati pada tier 100 dalam battle pass COD Warzone.
Sebenarnya skin ini sudah terkena satu pepijat yang membuat ia tidak dapat dilihat dari jarak tertentu.
Apa yang anda nampak hanya kepala yang terbang.
Hanya orang yang membelanjakan wang sahaja boleh mendapatkan skin itu.
Walaupun pepijat ini sudah dibuang tetapi, beberapa minggu yang penuh kesengsaraan sudah pun berlaku untuk ramai pemain CoD Warzone.
3. Pokemon Unite

Item Enhancers dari Pokemon Unite pada mulanya sangat-sangat ‘Pay-2-Win’.
Hanya pemain yang membelanjakan wang untuk meningkatkan item ke level 30 akan mendapat banyak stats ekstra yang sudah pasti memberi kelebihan kepada penggunanya.
Namun, Timi Studios akhirnya akur dan sudah membuat beberapa penukaran untuk menjadikan item enhancer mudah didapati oleh ramai pemain.
Jarang sekali kita mendengar studio permainan video yang menukarkan pengewangan permainan video mereka demi orang ramai.
4. NBA 2k22

Seperti biasa permainan video sukan pasti akan ada transaksi mikro yang boleh membuatkan pasukan anda sangat-sangat kuat.
Malah untuk menaik taraf karakter anda, anda perlu menggunakan VC, duit di dalam 2k22.
Mahu karakter kuat? Gunakan VC.
Jika tidak mahu keluarkan duit? Anda perlu bersiap sedia untuk grind yang mengambil masa sangat lama.
5. Fortnite Skin Spiderman

Fornite memang terkenal dengan beberapa skin yang dikeluarkan sedikit Pay-2-Win disebabkan gimik yang ada.
Dengan skin Spiderman ini anda akan menggunakan satu emote untuk bergantung terbalik di mana-mana tempat yang akan membuat pemain musuh sukar untuk mencari anda.
Skin ini seperti biasa memerlukan duit untuk mendapatkanya.
Apa lagi transaksi mikro yang tidak masuk akal dan menyusahkan yang anda pernah jumpa?


Bila kita bermain permainan video, pasti pernah terlintas di fikiran untuk hancurkan pelbagai objek. Anda hanya ada satu misi iaitu hancurkan semuanya.
Sudah pasti ada perkara lain anda boleh buat tetapi membuat penghancuran adalah jalannya.
Ini 5 permainan video di mana kerja anda adalah hancurkan semuanya.
1. Katamari Damacy

Katamari kembali dengan kehancuran bola gergasi.
Permainan ini memerlukan anda untuk menggulung bola dari sebesar zarah sehingga sebesar galaksi.
Tampak mudah tetapi anda perlu menghancurkan dan menggabungkan kesemuanya menjadi satu bola gergasi penuh kehancuran.
2. Siri Earth Defense Force

Earth Defense Force bukan sinonim dengan penghancuran kerana anda selalunya menjadi orang baik yang perlu mempertahankan bumi.
Tetapi begitu banyak kehancuran akan berlaku ketika anda berlawan dengan serangan makhluk asing.
Walaupun anda insan yang baik tetapi kehancuran besar-besaran tidak dapat dielakkan.
3. Destroy All Humans! Reprobed

Anda menjadi makluk asing jenis Rosswell yang mahu menakluk bumi.
Sudah semestinya penaklukan tanpa penghancuran tidak akan berlaku.
Anda boleh mengguna UFO anda untuk menghancurkan bandar dan menggunakan senjata teknologi tinggi yang sudah pasti akan menghancurkan apa sahaja di hadapan anda.
4. Rampage

Rampage sangat sinonim dengan penghancuran.
Permainan ini mudah dan apa yang perlu anda buat hanya hancurkan semua benda yang anda di hadapan anda.
Anda boleh memilih dari pelbagai jenis raksasa dari Tikus Gergasi sehingga Cicak Gergasi untuk menghancurkan bangunan.
Rampange suatu ketika dulu menjadi salah-satu permainan paling seronok jika anda bermain bersama-sama rakan dan insan tersayang.
5.Teardown

Padan dengan namanya Teardown yang bermaksud meruntuhkan.
Apa yang anda perlu but di dalam permainan ini adalah meruntuhkan dan menghancurkan semuanya.
Anda boleh menghancurkan rumah dengan kereta mahupun lori. Lebih menarik, gunakan jentera berat untuk meruntuhkan bangunan.
Apa lagi permainan video yang anda rasa seronok untuk menghancurkan segalanya?


Tidak kiralah MLBB ataupun VALORANT.
Banyak sebenarnya permainan video yang ada e-sukan tetapi sebelum ini orang tak pernah tahu kewujudan mereka.
Selalunya e-sukan hanya diketahui jika permainan itu popular dan besar namun ada juga beberapa permainan video tersembunyi yang tidak ramai tahu.
1. Megaman Battle Network

Satu-satunya permainan video e-sukan dari GBA sekarang. Megaman Battle Network menggunakan konsep strategi kad dan juga aksi.
Anda perlu cuba untuk meramalkan pergerakan musuh dan juga skill apa yang musuh akan guna.
Megaman Battle Network pada mulanya tampak mudah tetapi permainan ini sebenarnya sangat mendalam dan mempunyai meta sendiri.
2. Age of Empire

Age of Empire adalah permainan video klasik yang masih mempunyai ramai pemain.
Namun, jarang kita dengar Age of Empire di dalam e-sukan.
Permainan video RTS nyata masih mempunyai ramai peminat dan baru-baru ini Age of Empire berjaya mendapat keseluruhan 40,000 penonton di Twitch.
Cubalah nanti tengok Age of Empire.
3. Catherine

Catherine adalah permainan puzzle dan aksi penuh dengan penceritaan di antara karakter utama dan dua wanita bernama Catherine dan Katherine.
Namun e-sukan untuk permainan ini hadir apabila Catherine mempunyai mod multiplayer.
Dengan mod multiplayer anda akan berlawan dengan orang lain dan naik ke atas atau mengalahkan musuh anda dengan perangkap atau menjatuhkan musuh ke bawah.
Banyak teknik yang anda boleh buat untuk jauh ke hadapan mengalahkan musuh.
Nampak mudah tetapi perlukan skill yang tinggi.
4. Zwift

Satu-satunya e-sukan lumba berbasikal.
Anda perlu link Zwift kepada smart watch anda seperti Garmin dan Zwift akan membaca tahap kayuhan dan anda akan melihat karakter di dalam Zwift membuat kayuhan.
E-sukan ini juga sudah menjadi besar sejak pandemik COVID-19 dan banyak pertandingan berbasikal kini menggunakan Zwift sebagai ganti pertandingan berbasikal.
5. Farming Simulator

Siapa sangka permainan Farming Simulator mempunyai liganya tersendiri.
Pada mulanya Farming Simulator tampak tidak ada mod untuk e-sukan namun peminat memulakannya sendiri.
Bagaimana e-sukan dalam Farming Simulator?
Setiap pasukan akan mempunyai 3 pemain dengan kenderaan masing-masing.
Kemudian setiap pasukan akan mendapat satu bahagian ladang yang perlu dituai.
Anda perlu menuai dengan penuh efisyen bagi mengumpulkan hasil untuk dialihkan ke dalam kilang.
Setakat ini sahaja antara e-sukan yang menarik dan jarang didengari dan tahu akan kewujudan.
Apa lagi permainan video yang mempunyai e-sukan namun jarang didengari?


First person shooter (FPS) sudah menjadi antara genre permainan video paling terkenal dalam dunia.
Mungkin ramai tidak tahu banyak sebenarnya FPS yang ada untuk pelantar mudah alih.
Malah VALORANT Mobile juga mungkin akan datang pada tahun 2024 ini tetapi nampaknya masih lambat untuk orang cuba permainan ini.
Sementara menunggu, peminat-peminat genre FPS boleh cuba 5 permainan video FPS mudah alih ini.
Ini 5 Permainan Video FPS mudah alih anda patut cuba:
1. Apex Legends Mobile

Sudah semestinya battle royale Apex Legends Mobile patut dicuba oleh peminat FPS dan battle royale.
Dengan setiap karakter mempunyai skill mereka tersendiri, Apex Legends Mobile membawa beberapa legends eksklusif khas untuk versi mudah alih.
2. Modern Combat Versus

Jika anda mahu FPS yang mempunyai grafik dan permainan menarik, Modern Combat Versus adalah untuk anda.
Karakter yang anda boleh dibuat dengan penuh kawalan penuh tepat dan boleh boleh diubahsuaikan.
3.PUBG: New State

PUBG: New State mempunyai satu mod 4 lawan 4 dimana anda boleh berinteraksi dengan objek dan anda juga boleh menukarkan kepada mod third person view.
Grafik permainan ini juga lebih cantik dari PUBG Mobile.
4.Shadowgun Legends

Shadowgun Legends membawa tema sci-fi dimana anda bekerjasama untuk mengalahkan alien.
Shadowgun Legends boleh dicuba jika anda mahukan sesuatu yang berbeza.
5. Infinity Ops

FPS moden yang futuristik dengan permainan yang pantas.
Infinity Ops membawa genre hero shooter.
Setiap karakter mempunyai kelas dan kebolehan masing-masing.
Apa lagi permainan video FPS mudah alih yang boleh anda cuba?


Sambutan Hari Raya Aidilfitri kini berbeza dengan dua tahun lepas.
Fasa endemik kini sudah bemula.
Sebenarnya banyak permainan video yang boleh dimainkan dalam talian dan ketika anda mengunjung ke rumah saudara mara di hari Aidilfitri.
Ini adalah permainan video/mudah alih yang anda boleh cuba menjelang lebaran:
1. MOBA di peranti pintar

Wild Rift, Mobile Legends dan Pokemon Unite boleh menjadi permainan utama untuk berkumpul bersama. Bukan hanya ML namun Pokemon Unite dan Wild Rift mampu menawarkan permainan yang menyeronokkan dan kelainan dari segi gameplay.

2. Overcooked 1 dan 2

Overcooked adalah siri multi-ppemain yang sangat laju dan boleh menjadi sangat kelam kabut. Permainan simulasi ini memerlukan kerjasama anda antara keluarga mahupun rakan anda.
Overcooked 2 pula lebih banyak peringkat, kostum chef, resepi dan halangan yang tidak masuk akal bakal ditempuh.
Lebih menarik, ia boleh dimainkan sehingga lapan orang di Nintendo Switch.
3. Call of Duty: Mobile

Call of Duty: Mobile adalah permainan menembak yang berjaya menempatkan nama di dalam industri peranti mudah alih.
Berasal daripada francais popular Call of Duty dan sangat sesuai untuk dimainkan pada Hari Raya Aidilfitri kelak bagi mereka yang inginkan aksi.
4. Among Us, Cluedo dan Werewolf

Seperti kita tahu permainan video sosial seperti ini memerlukan elemen kerjasama dan kepercayaan.
Ketiga-tiga permainan ini sangat popular kerana dapat menimbulkan keraguan dan memberi hiburan pada masa lapang dan keluarga.
Jangan lupa cari Impostor dan Werewolf nanti masa Hari Raya.
5. Pokemon GO

Pengurangan peraturan ketat endemik kini membuatkan Pokemon GO menjadi lebih sesuai untuk dimainkan.
Komuniti Pokemon GO sebenarnya masih wujud dan kuat sehingga kini.
Anda boleh menangkap Pokemon yang berada di mana-mana di alam maya menggunakan lokasi dunia nyata.
Banyak sebenarnya permainan video yang sesuai dimainkan pada Hari Raya nanti jangan lupa untuk isi gelak tawa bersama di rumah sewaktu kunjung Aidilfitri nanti.


Stray membuktikan walaupun jadi kucing anda masih boleh mendapatkan keseronokan dalam permainan video.
Banyak lagi sebenarnya RPG yang memberi pengalaman sama seperti Stray. Dari menjadi seekor ikan sehingga menjadi angsa.
Jom lihat lima permainan video macam Stray.
Apa kata dari menjadi seekor kucing anda jadi binatang lain pula?
1. Maneater

Apa kata anda jadi seekor jerung yang boleh berubah dengan mutasi.
Permainan ini mudah anda hanya perlu makan dan hancurkan semua benda dan paling penting anda boleh jadi pelbagai jenis jerung yang ada.
2. Okami

Kali ini ada akan menjadi dewa serigala bernama Amaterasu.
Okami juga terkenal dengan penceritaan dan permainan yang sangat unik iaitu anda perlu melukis sambil berlawan.
Setiap lokasi baru bagaikan lukisan memberi anda pengalaman berbeza.
Okami adalah permainan video yang sangat sesuai untuk peminat-peminat Stray.
3. Ecco The Dolphin: Defender of Future

Mungkin permainan ini agak lama dari zaman PS2.
Ecco menceritakan anda sebagai Ecco seekor dolphin yang berlawan untuk menyelamatkan laut.
Banyak penerokaan yang anda boleh buat dalam pengembaraan akuatik ini.
4. Tunic

Kini anda akan menjadi seekor musang kecil sebagai protagonis.
Permainan Tunic sangat mengasyikkan seperti gabungan Zelda dan Dark Souls.
Tunic membawa protagonis musang dengan pelbagai kemahiran dan sudah pasti setiap minit akan penuh dengan pengembaraan mencabar.
5. Untitled Goose Game

Sudah semestinya selepas menjadi kucing anda perlu menjadi angsa.
Angsa yang anda kawal mempunyai satu misi iaitu anda perlu mengganggu kehidupan penduduk kampung seperti mecuri barang-barang dan menhalang orang lain dari membuat kerja seharian mereka.
Dengan grafik minimalistik dan sususan lagu yang baik akan menambah lagi keseronokan bermain sebagai angsa.
Paling penting anda mempunyai butang ‘honk’ untuk terus mengganggu orang lain dengan bunyi angsa yang mengjengkelkan.
Apa lagi 5 permainan video macam Stray yang ada?


Marvel selalunya terkenal dengan Marvel Cinematic Universe atau MCU.
Ramai tidak pernah mengambil kesempatan untuk bermain permainan video Marvel.
Ada di antara permainan video itu sebenarnya boleh dikatakan yang terbaik dan sangat berkualiti serta menyeronokkan.
Ini antara permainan video Marvel yang terbaik dan juga tidak ditelan dek zaman:
1. Marvel’s Spider-Man (2018)

Spider-Man dari Insomniac untuk PlayStation 4 nyata antara permainan video terbaik Marvel.
Anda akan menggunakan Peter Parker sebagai Spiderman dan berlawan dengan penjahat ikonik dari Spiderman seperti Rhino, Lizard, Vulture dan lain-lain.
Penuh dengan aksi, dan apa yang paling penting anda boleh berhayun sebagai Spiderman ke mana-mana di bandar New York.
2. Marvels’s Spider-Man: Miles Morales (2020)

Sambungan untuk Spider-Man dan kini anda akan menjadi Miles Morales penyambung legasi Peter Parker.
Sama seperti permainan video sebelumnya tetapi kali ini dengan twist sebagai Miles Morales yang mempunyai kuasa sama seperti Spiderman Peter Parker tetapi dengan tambahan renjatan penyengat.
Malah ada juga orang yang mengatakan versi ini lebih baik dari permainan video yang lepas.
3. Lego Marvel Super Heroes (2013)

Walaupun sudah 8 tahun Lego Marvel Super Heroes dikeluarkan, ia kekal sebagai salah satu permainan video Marvel paling menyeronokkan.
Anda boleh bermain bersama-sama keluarga anda.
Lego terkenal dengan lawak-lawak hambar atau tidak masuk akal dan melihat Avengers dan karakter jahat di dalam Marvel menukar personaliti ke arah yang lebih mesra keluarga nyata membuatkan anda ketawa.
Aksinya juga tidak terlalu berulang kerana anda boleh memilih banyak hero-hero Marvel yang lain untuk bermain sebagai versi Lego mereka.
4.Marvel vs Capcom 2 (2000)

Antara permainan video berlawan klasik dan Marvel vs Capcom 2 masih disukai ramai oleh peminat.
Lain daripada Marvel vs Capcom 3 dan ramai peminat lebih menyukai MvC 2 dari MvC 3 akibat beberapa perubahan yang dilakukan Marvel semata-mata untuk membuat promosi bersama filem Avengers dahulu.
Yang menariknya, lineup MvC 2 lebih banyak dari yang sekarang ini dan banyak watak-watak dari X-men masih kekal ada ketika ini.
5.X-men Origins: Wolverine (2009)

Sama dengan filem X-Men Origins, tetapi kali ini menceritakan Wolverine.
Permainan video ini boleh dikatakan antara permainan video yang lebih baik dari filem yang dipromosikan.
Malah menggunakan Wolverine dan berlawan dengan musuh ketatnya Sabretooth.
Permainan juga menyeronokkan dengan kombo-kombo yang ada.
Banyak lagi permainan video Marvel yang boleh dimasukkan tetapi setakat  ini hanya 5 ini sahaja yang menjadi antara permainan video Marvel yang terbaik.


Memang tidak dinafikan menjadi seorang usahawan merupakan salah satu kerjaya yang amat mencabar seperti bekerja untuk masa lama, memikirkan perancangan yang menguntungkan dan mengambil risiko untuk perniagaan.
Antara ciri keusahawanan ialah mengatur strategi untuk melariskan pelbagai jenis perniagaan tak kiralah sama ada gerai makanan, perhotelan, butik dan macam-macam lagi.
Mak Cun’s Adventure
Kadangkala, apabila kita terlalu penat mencari inspirasi, kita seolah-olah hilang semangat dan buntu memikirkan apakah cara untuk menghasilkan produk atau perusahaan baru yang meletup! Kalau idea bernas masih lagi tidak muncul, berikut adalah 5 permainan video yang membangkitkan semangat keusahawanan seperti Mak Cun’s Adventure!
RollerCoaster Tycoon Touch

Korang teringin nak buka teman tema? Rollercoaster Tycoon Touch membolehkan korang reka, mengubahsuai dan kongsi rekaan teman tema dalam visual berbentuk 3D semudah satu jari. Terdapat 250 tarikan teman tema korang boleh bina seperti roda ferris, kuda pusing, roller coaster, restoran dan banyak lagi. Melalui permainan ini, korang juga harus menguruskan taman ini dan membina teman tema idaman yang lagi gempak daripada teman tema Genting Highlands!
Bina dan urus teman tema gempak tersendiri dalam Rollercoaster Tycoon Touch di Android dan iOS.
Youtubers Life

Dalam Youtubers Life, korang akan uruskan saluran di YouTube dan mengambil apa jua cara untuk melariskan saluran YouTube bagi dapatkan nombor langganan tinggi! Ini termasuk promosi tak henti-henti di laman sosial, berjumpa dengan pengaruh terkenal, membeli kamera berpatutan dan berkualiti, mengubahsuai tempat rakaman korang menjadi lebih menarik dan macam-macam cara lain.
Teringin nak jadi YouTuber terkenal seperti PewDiePie, Jenna Marbles atau Ryan’s World? YouTubers Life kini berada di Android, iOS, PC, PS4, Xbox One, Switch dan Mac.
Game Dev Tycoon

Nak tahu apa yang perlu buat bagi menghasilkan permainan video kegemaran korang? Game Dev Tycoon selami cara untuk membangunkan permainan semasa tahun 1980an. Kejayaan untuk hasilkan permainan popular selaris Death Stranding memerlukan pelbagai eksperimen, topik menarik, cara permainan gempak, pengubahsuaian enjin permainan dan sebagainya yang akan mempengaruhi penilaian permainan korang di mata pemain.

Kalau nak jadi berjaya seperti Wan Hazmer atau Hideo Kojima, mainlah Game Dev Tycoon di Android, iOS dan PC.
Two Point Hospital

Two Point Hospital membenarkan korang mengambil tempat sebagai pengurus hospital. Pengurusan hospital bukan sahaja tertumpu kepada pesakit. Malah, korang kena fikir bagaimana untuk mengubati penyakit berbahaya, mengubahsuai hospital yang efektif dan lancar serta menguruskan pelbagai karenah staf hospital dari doktor sehinggalah atendan hospital.
Jadilah pengurus hospital berjaya di Two Point Hospital yang boleh dimainkan di PC, PS4 dan Xbox One.
SimCity Buildit

Siri permainan simulasi, The Sims kini boleh dimainkan secara mudah alih! Sebagai seorang menteri, korang boleh merancang dan membangunkan bandar sehingga menjadi seindah bandar Kuala Lumpur, New York dan sebagainya. Korang boleh bina bangunan pencakar langit, kilang-kilang, mercu tanda, lebuh raya dan taman orang ramai bagi membawa pulangan tinggi dan memakmurkan masyarakat.
SimCity Buildit boleh dimainkan di Android dan iOS.
—
Dengan pelbagai produk dan aplikasi diciptakan oleh rakyat Malaysia yang mempunyai semangat keusahawanan tinggi, kita sebagai pengguna haruslah rajin menyokong barang buatan Malaysia! Melalui Kempen Beli Barangan Malaysia (KBBM) 2019 dilaksanakan oleh Kementerian Perdagangan Dalam Negeri dan Hal Ehwal Pengguna (KPDNHEP).
 Langkah-langkah yang diambil oleh KPDNHEP adalah seperti:
Penembusan produk-produk PKS ke dalam sektor peruncitan untuk membantu meningkatkan dan menyokong produk-produk buatan tempatan untuk disenarai tetap di pasar raya besar (hypermarket), pasar raya (supermarket), kedai serbaneka (convenient store) dan banyak lagi!
Kerajaan juga akan memanfaatkan kelebihan ekosistem ekonomi digital dan infrastruktur e-dagang melalui pelaksanaan pelbagai inisiatif kempen, promosi, diskaun jualan secara berterusan melalui portal online marketplace utama di Malaysia.
Anjuran misi perdagangan ke Luar Negara secara strategik bersama-sama pasar raya besar asing di Malaysia juga diadakan bagi memperkenal dan mempromosikan KBBM melalui Program (Malaysian Goes Global/Taste of Malaysia) secara terus di pasaran antarabangsa yang berpotensi seperti di Jepun, Dubai dan China.
Selain itu, Kerajaan juga mempertimbangkan untuk melaksanakan kerjasama strategik dan kolaborasi khas dengan mana-mana pihak/organisasi/ syarikat berkepentingan yang sanggup menyokong dan menyahut hasrat Kerajaan untuk mempromosikan KBBM 2019 seperti promosi/kempen KBBM melalui paparan-paparan papan iklan termasuk LED billboard di lebuh raya, jalan raya, panggung-panggung wayang dan juga stadium-stadium utama seluruh Negara.
Ini bermakna semakin ramai orang menggunakan barangan Malaysia tak kira apa-apa industri, semakin rancaklah dan sihatlah ekonomi negara Malaysia. Ayuh, mari kita beli barangan Malaysia!
Untuk berita lanjut mengenai gaming dan e-sukan, ikuti kami di Facebook, Twitter dan Instagram. Saksikan kami di YouTube.


Terdapat beberapa permainan video yang masih lagi wujud walaupun ramai menganggap ia sudah ‘mati’.
1. Phantasy Star Online 1 (PSO1)

Walaupun sudah ditutup akibat sekuel Phantasy Star Online 2, PSO1 sebenarnya masih hidup dan masih ramai orang bermain di server persendirian.
Phantasy Star Online bukannya mati disebabkan ia permainan video yang kurang baik tetapi terpaksa ditutup untuk memberi laluan kepada yang baru.
Namun anda masih boleh bermain di mana-mana server persendirian PSO1 seperti Ephinea yang masih aktif dan penuh dengan komuniti yang sangat membantu.
2. Ragnarok Online

Ragnarok Online tidak asing lagi sebagai antara MMORPG yang paling lama dan masih mendapat kemas kini terbaru.
Dikeluarkan pada tahun 2002, Ragnarok Online masih mempunyai ramai pemain dan peminat tegar.
Permainan video keluaran Korea Selatan ini sudah menjadi ikonik sebagai MMORPG yang dikenali oleh ramai orang.
3. EVE Online

EVE Online adalah permainan vidoe MMORPG sains fiksyen yang sudah lama wujud sejak tahun 2003.
Anda akan mengawal kapal angkasa dan mengembara ke pelbagai jenis galaksi sambil menaikkan level karakter anda.
EVE Online walaupun sudah lama masih mempunyai komuniti yang kuat malah bertambah ramai sejak 2011 apabila versi free-to-play dikeluarkan.
4. Runescape

Runescape yang menjadi kegilaan ramai anak-anak muda di Miniclip dahulu.
Runescape yang dikatakan sudah mati, tetapi masih dimainkan oleh ramai orang lagi malah jutaan peminat.
Kini Runescape lama lebih dikenali sebagai Oldschool Runescape.
5. EverQuest

Awal tahun ini, Everquest menyambut ulang tahun yang ke-21 dan boleh dikatakan sangat menakjubkan untuk satu MMORPG kekal selama itu.
EverQuest memberi pemain banyak kandungan permainan.
Anda akan mengembara di dalam dunia yang digelar Norrath dan permainan ini banyak memberi fokus kepada PVP.
Malah EverQuest juga mempunyai lebih 500 kawasan untuk dijelajah.
EverQuest mempunyai 16 jenis Class dari 6 jenis Kaum.
Apa lagi MMORPG yang masih dimain oleh ramai orang di luar sana?
MMORPG yang telah berjaya bertahan dalam jangka masa yang lama ini pasti memberi satu kelainan kerana tidak semestinya permainan video itu memerlukan grafik yang cantik semata-mata untuk menjadi permainan video yang baik.


Setakat ini 2020 merupakan sebuah tahun yang sangat menyakitkan dengan pelbagai isu seperti wabak COVID-19, kemelut politik tempatan, dan macam-macam lagi.
Mujurlah bulan Mac sudah tiba, maka akan bermula musim keluaran permainan video yang sangat mengujakan. Berikut adalah 5 permainan video yang dinanti-nantikan penggemar pemain video seluruh dunia:

1. My Hero: One’s Justice 2

Tarikh pelancaran: 13 Mac 2020
Platform: PC, PlayStation 4 (PS4), Nintendo Switch, dan Xbox One
Baru-baru ini kita disajikan dengan permainan video perlawanan One Punch Man iaitu One Punch Man: A Hero Nobody Knows. Tak lama lagi, sekuel kepada My Hero: One’s Justice pula akan dilancarkan!
Cara permainan My Hero: One’s Justice 2 lebih kurang sama dengan permainan video yang sebelumnya tetapi terdapat beberapa penambahbaikan.
Apa yang menarik tentang permainan ini ialah ia juga mempunyai mod permainan “Villain’s Story” di mana anda akan bermain sebagai watak-watak antagonis dalam siri My Hero Academia.

2. Nioh 2

Tarikh pelancaran: 13 Mac 2020
Platform: PS4
Dikategorikan sebagai permainan video masocore (masochist + hardcore), Nioh 2 akan pastikan pemain akan mati banyak kali walaupun berdepan dengan musuh biasa.
Dari segi jalan cerita, ia merupakan sebuah prekuel kepada Nioh pertama. Pemain akan mencipta watak sendiri dan akan bertemu dengan beberapa individu terkenal dari zaman Sengoku seperti Oda Nobunaga dan Maeda Toshiie.
Cara permainan Nioh 2 mirip permainan video susah yang lain seperti Dark Souls dan Bloodborne tetapi terdapat beberapa aspek istimewa seperti kebolehan untuk berubah menjadi yokai (hantu atau raksasa).

3. DOOM Eternal

Tarikh pelancaran: 20 Mac 2020
Platform: PC, PS4, dan Xbox One
Bagi peminat permainan video first-person shooter, siri DOOM semestinya sangat diminati. Untuk tahun ini, sekuel kepada DOOM (2016) akhirnya akan dilancarkan.
Cara permainan DOOM tidak pernah berubah. Anda akan bermain sebagai Doomguy dan tugasan anda adalah untuk menggunakan apa sahaja senjata dan kebolehan untuk membunuh raksasa dan syaitan yang keluar dari neraka.

4. One Piece: Pirate Warriors 4

Tarikh pelancaran: 27 Mac 2020
Platform: PC, PS4, Nintendo Switch, dan Xbox One
Para peminat One Piece semestinya teruja untuk main One Piece: Pirate Warriors 4. Ia merupakan permainan video terbaru yang diadaptasikan dari manga One Piece.
Jalan cerita untuk One Piece: Pirate Warriors 4 akan membenarkan pemain untuk bermula dari permulaan manga One Piece sehingga sekitar babak Wano Country.
Terdapat lebih daripada 30 watak yang boleh dimain dan juga terdapat mod permainan multi-pemain untuk empat pemain sekaligus.

5. Persona 5 Royal

Tarikh pelancaran: 31 Mac 2020
Platform: PS4
Persona 5 pada asalnya dilancarkan pada tahun 2016. Persona 5 Royal pula merupakan versi baharu yang mengandungi pelbagai jenis kemaskini yang menambahkan lagi kandungan menarik ke dalamnya.
Bagi mereka yang terlepas peluang untuk main Persona 5 sebelum ini, ini adalah peluang terbaik untuk menikmati Persona 5 kerana versi ini versi yang lengkap.
Anda akan menikmati segala perkara yang menyeronokkan dalam Persona 5 tambah dengan watak-watak baru, penambahbaikan cara permainan dan banyak lagi.
Peminat Persona 5 yang masih mencari permainan video Japanese role-playing game (JRPG) juga patut mencubanya.
Selain daripada 5 judul di atas, terdapat banyak lagi permainan video menarik yang akan dilancarkan pada bulan ini seperti:

Pokemon Mystery Dungeon: Rescue Team DX – 6 Mac 2020 – Nintendo Switch
Animal Crossing: New Horizons – 20 Mac 2020 – Nintendo Switch
Half-Life: Alyx – 23 Mac 2020 – PC (VR)

Kepada anda yang berminat terhadap mana-mana permainan video di atas, anda patut mula simpan duit dan bersedia untuk mengunci diri dalam bilik!
Ikuti kami di Facebook dan Instagram.
Saksikan kami di YouTube.


Permainan video mempunyai terlalu banyak genre sehingga boleh dikatakan ada sahaja genre baru yang diwujudkan.
Namun, ada juga permainan video yang sangat pelik sehingga membuatkan anda tertanya.
Kenapa permainan video pelik seperti ini wujud?
Pelik tapi benar, permainan sebegini akan mengubah perasaan anda dari berasa menarik sehingga pelik malah ada yang menjelekkan.
1. Katamari Damacy

Katamari Damacy adalah permainan di mana anda hanya perlu membuat bola sebesar yang boleh. Bola itu boleh menjadi sebesar galaksi.
Betul anda tidak salah dengar bola sebesar galaksi.
Cerita permainan ini bermula apabila bapa kepada watak utama yang menjadi Raja/Tuhan segala dunia tersilap dan hampir menghancurkan dunia.
Jadi anaknya akan meneruskan legasi dengan membuat bola terbesar untuk menyelamatkan dunia.
Anda akan mula mengolek semua benda yang wujud dari sekecil-kecil makanan sehingga sebesar-besar planet.
2. Muscle March

Muscle March dilancarkan di Wii Ware sebagai permainan video ritma dan senaman.
Apa yang membuat permainan video ini pelik ialah semua karakter yang anda gunakan adalah lelaki-lelaki hebat berbadan sasa yang menghancurkan apa sahaja dalam perjalanan mereka.
Anda perlu menari dan mengikut ritma lagu yang ada dan mengumpul semua mata selain perlu membuat posisi seperti orang bina badan dalam perlumbaan ini.
3. Seaman

Seaman adalah permainan video klasik di Sega Dreamcast yang keluar pada tahun 2000. Ia adalah permainan video simulasi untuk menjaga ikan.
Tetapi ikan yang anda perlu jaga mempunyai muka manusia.
Anda perlu menjaga ikan berkepala manusia ini dan melihat interaksi mereka dengan anda.
4. Goat Simulator

Siapa sahaja yang tidak pernah mendengar Goat Simulator. Permainan video ini mudah.
Anda akan menjadi seekor kambing dan terdapat beberapa tugasan yang perlu anda buat.
Jika tidak mahu anda boleh menjadi seekor kambing yang boleh meneroka dunia manusia dan buat apa sahaja yang anda mahu.
Dari terbang ke letupan bom sehingga memanjat di tempat yang anda tidak sepatutnya panjat.
5. Japan World Cup – Cinema Keiba

Japan World Cup pada mulanya dipromosikan sebagai permainan video lumba kuda yang sangat normal. Namun, tiada langsung benda yang normal dalam permainan video ini.
Kuda-kuda yang wujud adalah sangat menarik dan pelik. Anda akan berlumba dengan kuda-kuda pelik ini.
Malah ada juga kuda yang tidak masuk akal seperti menggunakan zirafah dan lembu di dalam lumba kuda ini. Ada juga kuda yang boleh berlari dengan dua kaki sambil menari.
Apa lagi permainan video pelik-pelik yang anda sendiri pernah main?
Jawapan terbaik untuk permainan video seperti ini adalah “kenapa tidak?”


Untuk pengetahuan semua, speedrun dalam permainan video sudah menjadi begitu popular dan sinomin sehingga boleh dikatakan setiap permainan video mempunyai komuniti speedrun mereka masing-masing.
Konsep ini memerlukan seseorang itu untuk berlatih berjam-jam bagi membuat satu speedrun yang sempurna dan pantas.
Jom lihat lima Permainan Video Paling Susah untuk Speedrun:
1. Cuphead

Sejak keluarnya Cuphead, ramai orang sudah mencuba untuk speedrun permainan ini dengan pantas.
Cuphead memerlukan kemahiran yang tinggi dan sangat tepat kerana kesukaran permainan itu sendiri.
Anda pula perlu mengetahui setiap pergerakan dan teknik untuk mengalahkan semua bos yang berbeza.
Ditambah lagi dengan mekanik pelantar Cuphead yang sangat susah.
Setakat ini mendapat masa diantara 20-40 minit sudah cukup untuk membuktikan anda adalah pemain Cuphead yang baik.
2. Spelunky

Spelunky adalah satu permainan yang begitu susah seadanya. Dengan setiap peta yang anda masuk akan berbeza-beza dan tidak pernah sama.
Salah satu punca untuk membuat speedrun yang baik dalam Spelunky adalah nasib yang baik.
Tiada benda yang anda boleh hafal dan tiada kedudukan raksasa yang anda boleh eksploitasikan.
Anda juga tidak tahu apa senjata yang anda akan dapat.
Spelunky memerlukan beratus malah ribuan jam untuk berlatih speedrun Spelunky.
3. Tetris: The Grand Master 3 – Terror Instinct

Tetris versi ini mempunyai tahap kesusahan yang lebih susah dari Tetris lain.
Dalam Tetris ini anda perlu bermain dalam tahap level paling susah dan apabila kredit pengakhiran keluar satu level istimewa akan keluar dan anda perlu mendapatkan sebanyak mata yang boleh.
Tetapi semasa level istimewa ini, tetris yang dibawah sebaliknya akan menjadi halimunan dan memerlukan anda untuk menghafal kedudukan Tetris yang sudah anda letak.
4. Super Mario 64

Super Mario 64 adalah antara permainan video lama yang paling ramai komuniti speedrun.
Tetapi dedikasi untuk mendapat semua bintang bagi menghabiskan permainan ini sangat susah.
Disebabkan komuniti yang ramai semua rekod speedrun yang ada hanya berbeza dalam saat atau milisaat sahaja.
Ada speedrunner yang sudah bertahun-tahun berlatih untuk memastikan mereka mampu speedrun semua benda di dalam Super Mario 64 untuk mendapatkan kesemua 120 bintang dalam masa yang singkat.
5. Bloodborne

Genre Soulsborne sudah pasti akan ada untuk senarai seperti ini.
Bloodborne berbeza dari permainan Souls yang lain kerana Bloodborne memerlukan anda untuk menjadi agresif dari pasif.
Tetapi menjadi agresif ditambah dengan ketepatan untuk mengelak dan memastikan anda tidak mati adalah sangat sukar.
Speedrun pula menambahkan kesukaran permainan ini menjadi lebih sukar dari biasa.
Anda pernah cuba untuk speedrun? Jika pernah permainan video apa yang anda pernah cuba?


Roguelike adalah salah satu sub-genre dalam permainan video yang dikenali ramai sebagai permainan video yang selalunya sangat susah tapi sangat memuaskan hati apabila kita mampu untuk menghabiskannya.
Genre ini cukup terkenal dengan sistem apabila anda mati, anda perlu mula dari awal dan kehilangan hampir semua senjata atau perjalanan yang anda telah buat.
Permainan video roguelike selalunya digelar indie game dan merupakan antara genre yang paling digemari oleh ramai peminat di luar sana. Ini antara 5 permainan video ‘roguelike’ yang wajib anda main:

1. Hades

Hades pemenang Game of The Year 2021 Dice Awards.
Dihasilkan oleh SuperGiant Games permainan video dengan latar belakang mitologi Greek Sisyphus, Hades menceritakan tentang Zagreus anak kepada Hades di labirin Underworld.
Zag ingin mendapat kebebasan di luar Underworld namun Zag perlu melawan semua konco-konco ayahnya demi untuk melepaskan diri. Zag mempunyai enam jenis senjata untuk berlawan.
Permainan ini bakal membuat anda rasa kesusahan permainan ini keterlaluan tetapi dengan praktis dan latihan anda akan terus cuba dan mencuba untuk melepasi semua level yang ada.

2. Skul: The Hero Slayer

Skul: The Hero Slayer menceritakan tentang Skul seorang kerangka kecil dan comel yang ditugaskan untuk menyelamatkan Raja Demon bagi menghentikan peperangan dan kebencian di antara manusia dan raksasa.
Permainan aksi side-scrolling ini penuh dengan kombo-kombo dan sistem peralatan yang nampak mudah tapi sangat mendalam.
Anda boleh menggunakan pelbagai jenis Skul  yang mempunyai kuasa dan teknik yang lain dari Skul Rare kepada Skul Legendary.
Permainan ini mempunyai musik yang sangat mengasyikkan ditambahkan lagi dengan cara bermain yang penuh bos-bos yang akan mencabar kesabaran anda. Jangan lupa cuba!

3.  Metal Unit

Pemain menggunakan protagonis Joanna, juruterbang M-Suit yang ditugaskan untuk mencari kakaknya yang menjadi pembelot.
Mendapat arahan dari seorang lelaki bernama Master, Joanna meneruskan misinya dengan bantuan champion, Falcon. Joanna akhirnya tahu lebih dari apa yang patut dia tahu.
Dari segi gameplay Metal Unit akan membuat anda setiap orang jahat terasa lebih kuat dari biasa tapi dengan kuasa dan pelbagai kombo untuk dibuka.
Setiap tempat pasti mempunyai platform rahsia untuk mendapatkan naik taraf baru yang lebih kuat. Dengan visual seakan-akan bullet hell yang dipenuhi tembakan dari musuh, Metal Unit pasti akan buat anda tidak senang duduk dengan pergerakan tanpa henti.

4. Risk of Rain 2

Setiap kali main Risk of Rain 2 mesti akan terlekat sekurang-kurangnya satu jam.
Dengan karakter-karakter unik dengan naik taraf yang pelik-pelik seperti beruang teddy,sotong dan jarum untuk menaik taraf kan karakter anda supaya lebih kuat. Risk of Rain 2 bemula dengan anda perlu mencari kotak-kotak naik taraf dan perlu melawan bos-bos untuk setiap peringkat.
Mencari kombo yang sesuai akan membuat anda pergi lebih jauh dan kuat. Risk of Rain 2 penuh dengan efek partikel yang kadang-kadang membuat anda tidak tahu apa yang jadi di hadapan skrin anda.
Tetapi itu yang seronok dan mencabar untuk permainan video ini. Anda juga boleh bermain dengan kawan-kawan sehingga empat orang. Setiap langkah yang anda buat memberi anda kepuasan untuk terus kehadapan!

5. Enter the Gungeon

Menggabungkan roguelike dan penembak arked, Enter the Gungeon membuatkan anda guna semua jenis pistol yang ada.
Dalam permainan ini pistol dan peluru adalah segalanya.
Daripada musuh yang berbentuk peluru malah ada yang berbentuk pistol bakal memberi anda keseronokan yang penuh adrenaline.
Level satu dalam game ini sahaja sudah membuatkan anda dibanjiri peluru-peluru daripada musuh tanpa belas kasihan. Setiap level permainan adalah secara rawak dan kita tidak tahu apa akan datang.
Dengan level yang penuh perangkap, NPC untuk diselamatkan, kotak misteri untuk dicari tetap membuat anda bergerak tanpa henti.
Enter the Gungeon tidak mempunyai waktu rehat sebaliknya anda perlu bergerak dan teruskan perjalanan sehingga akhir permainan. Aksi daripada Enter the Gungeon sudah pasti membuat anda sentiasa fokus untuk beraksi.
Genre roguelike ini sudah pasti bukan untuk semua orang kerana tak semua orang suka akan permainan video yang susah dan memerlukan kawalan butang yang tepat dan efektif.
Apa kata anda cabar diri anda untuk bermain permainan genre ini?


Sejarah dan budaya negara Jepun sering menjadi inspirasi pembangunan permainan video, lagi-lagi dalam genre aksi yang mempamerkan watak-watak samurai dan ninja.
Antara permainan video bertemakan samurai yang bakal dilancarkan tidak lama lagi ialah Ghost of Tsushima. Sementara menunggu ketibaan judul tersebut, terdapat banyak lagi permainan video samurai yang anda boleh cuba.
Berikut adalah senarai lima permainan video samurai yang paling menyeronokkan (pada pendapat penulis):

Sekiro: Shadows Die Twice

Platform: PC, PlayStation 4 (PS4), dan Xbox One
Dalam pertarungan samurai yang sering digambarkan dalam filem-filem aksi, satu aspek yang paling dititikberatkan ialah kesabaran dalam mencari peluang yang sempurna untuk menyerang musuh.
Cabaran utama Sekiro: Shadows Die Twice ialah ia sentiasa menguji kebolehan pemain mencari waktu sesuai untuk menyerang dan bertindak. Ini membuatkan judul tersebut menjadi sangat susah tetapi apabila anda mempelajari sistemnya, anda akan merasa sangat puas hati apabila menewaskan setiap musuh.

Nioh 2

Platform: PS4
Sama seperti Sekiro: Shadows Die Twice, Nioh 2 juga merupakan sebuah permainan video yang akan mencabar kemahiran anda sebagai pemain. Setiap kesilapan akan diberi hukuman setimpal. Kematian boleh berlaku pada bila-bila masa sahaja.
Keistimewaan Nioh 2 ialah ia mempunyai sebuah jalan cerita yang menggabungkan sejarah sebenar Jepun pada zaman Sengoku dan mitos serta kepercayaan Jepun seperti oni, yokai, dan banyak lagi.

Onimusha Warlords

Platform: PC, PS4, Nintendo Switch, dan Xbox One
Jika anda tidak mempunyai PC yang berkuasa atau hanya bermain di konsol, Onimusha Warlords merupakan judul yang sesuai untuk dimain. Ia merupakan versi remaster permainan asal yang dilancarkan di PlayStation 2 (PS2) pada tahun 2001.
Kebanyakan bekas pemilik PS2 semestinya pernah bermain judul hebat ini. Ia berkisahkan tentang seorang samurai yang terpaksa bertarung dengan raksasa demi menyelamatkan sepupunya yang merupakan seorang puteri.
Walaupun kualiti grafik judul ini tidak begitu hebat, ia tetap mempunyai permainan yang mudah untuk dinikmati dan jalan ceritanya juga agak menarik.

Katana Zero

Platform: PC dan Nintendo Switch
Jangan tertipu dengan grafik pixel Katana Zero. Ia tetap merupakan sebuah permainan video yang penuh dengan permainan pantas dan beraksi.
Anda bermain sebagai seorang samurai pembunuh upahan pada zaman moden. Jalan ceritanya bermula dengan sebuah premis yang ringkas di mana anda diupah untuk membunuh seseorang, walaubagaimanapun misi tersebut gagal dan jalan cerita menjadi sangat aneh.
Permainan Katana Zero agak mendebarkan kerana watak anda boleh dibunuh dengan sangat mudah tetapi pada waktu yang sama, kebanyakan musuh juga boleh dibunuh dengan mudah.

Total War: Shogun 2

Platform: PC
Dalam senarai ini, Total War: Shogun 2 sahaja merupakan judul genre strategi dan bukan permainan aksi. Ia tetap layak disenaraikan kerana ia mempamerkan sejarah peperangan Jepun pada zaman Sengoku dengan sangat baik.
Anda akan mengawal empayar suku (clan) anda dan perlu menawan negara Jepun dengan menggunakan pelbagai cara seperti peperangan, diplomasi, dan juga muslihat.
Pada pendapat penulis, judul ini merupakan antara permainan video Total War yang paling menyeronokkan dan ia patut dicuba oleh mereka yang meminati permainan strategi.


Genre seram (horror) untuk permainan video masih menjadi antara genre yang jarang dimainkan oleh ramai orang.
Namun ketakutan dan ketegangan dalam permainan video horror pasti akan membuat anda rasa ingin mencuba.
Jom lihat 5 Permainan Video Horror yang pasti buat anda takut.
1. Alan Wake Remastered

Alan Wake Remastered, anda akan bermain sebagai Alan Wake dan perlu mencari isterinya yang hilang.
Tetapi permainan ini akan membawa ke dalam pengembaraan yang berhantu dan penuh misteri.
Tidak lupa juga penuh dengan cliffhanger yang membuat anda tertanya-tanya.
2. Little Nightmares II

Little Nightmares II, pasti akan memberi anda mimpi ngeri.
Ia adalah penyambung kepada yang pertama dan menceritakan tentang Mono, seorang karakter baru.
Permainan ini penuh dengan patung-patung hidup yang membuat anda tidak senang.
Penuh dengan teka-teki tetapi dunia ini pasti membuat anda terganggu kerana manusia seakan-akan sudah tidak wujud di dalam dunia itu.
3. Alien: Isolation

Alien: Isolation pada mulanya tampak mudah untuk dimain.
Tetapi menjadi antara permainan video yang sangat menakutkan dan menjadi antara permainan video Alien yang paling sama dengan francais Alien.
Anda akan bermain sebagai Amanda yang juga anak kepada Ellen Ripley dan perlu bersembunyi dan cuba untuk hidup di stesyen Sevastopol yang diserang Xenomorph.
Namun, Xenomorph ini akan memaksa anda untuk berlari, bersembunyi, dan tindakannya akan sentiasa membuat anda paranoid.
4. Silent Hill 2

Silent Hill 2 masih menjadi antara permainan video seram paling hebat setakat ini.
Lain dari Silent Hill yang lain, Silent Hill 2 anda perlu mencari isteri anda yang dikatakan sudah mati.
Anda akan memasuki banyak mimpi ngeri yang dipenuhi dengan raksasa yang akan memberi anda parut psikologikal.
5. Outlast

Outlast ialah satu permainan video seram survival di mana anda perlu melarikan diri dari Mount Massive Asylum yang mempunyai orang psiko yang akan membuat eksperimen ngeri ke atas anda.
Apa yang menakutkan ialah anda perlu menggunakan kamera anda untuk melihat di dalam kegelapan dan membuat anda berasa tidak senang.
Walaupun game ini sudah lama, Outlast akan tetap membuat anda takut akan kegelapan akibat kejutan yang anda bakal terima sedar atau tidak.


Apa kata anda bermain permainan video yang relaks untuk merehatkan minda anda?
Dari asyik bermain permainan seperti MOBA yang sentiasa boleh meningkatkan amarah.
5 Permainan Video Simulasi untuk anda rehat minda:
1. Power Wash Simulator

Anda hanya ada satu kerja saja. Cuci semua benda yang kotor dengan pam air kuat.
Dari mencuci rumah sehingga taman besar anda juga boleh bermain bersama-sama rakan anda yang lain.
2. Cat Goes Fishing

Permainan mudah alih ini sangat mudah untuk dimain. Anda menjadi seekor kucing yang hanya menangkap ikan.
Itu sahaja yang perlu anda buat.
3.Slime Rancher 1/2

Slime Rancher 2 baru-baru ini sudah dilancarkan. Ia adalah permainan video gabungan Harvest Moon dan pembelaan haiwan.
Haiwan yang anda akan bela adalah slime, makhluk yang pelbagai jenis dan rupa dan mempunyai personaliti berbeza.
Paling penting slime yang ada semua comel-comel belaka.
4. Stardew Valley

Sudah semestinya Stardew Valley memberikan anda ketenangan.
Terkenal dengan banyak perkara yang anda boleh buat untuk membina semula ladang anda.
Anda juga perlu berinteraksi dengan NPC yang ada dan mempunyai hubungan yang baik dengan mereka.
Nikmat melihat tempat anda dari tiada apa-apa sehingga pelbagai benda di dalam ladang anda sangat memuaskan.
5. House Flipper

Nak deko rumah seperti Eric Leong tetapi tiada duit?
Anda boleh bermain House Flipper satu permainan simulasi membina deko rumah semula.
Bermula dari membersihkan rumah yang teruk dan tiada apa-apa.
Kemudian anda perlu menghias dan mencantikkan rumah itu untuk dijual.
Jadi pereka rumah dan dekorasi yang berjaya.
Apa lagi permainan video yang sesuai untuk merehatkan minda anda?


Permainan video kelangsungan hidup (survival) pastu menjadi antara salah satu genre permainan video yang kian popular. Survival sebenarnya tidak mudah namun ramai peminat genre ini bermain sebab suka merasakan cabaran.
Jadi jom kita tengok 5 permainan video survival paling susah setakat ini.
1. Escape from Tarkov

Escape from Tarkov adalah permainan hardcore survival FPS dengan elemen RPG di dalam kawasan perang Tarkov.
Mempunyai misi yang berseorangan dan juga bersama rakan seperjuangan.
Escape from Tarkov mempunyai sistem unik kecederaan yang lain dari yang lain seperti cedera di beberapa lokasi badan dan kecederaan ini akan mempengaruhi cara permainan anda.
2. Minecraft Hardcore Mode

Minecraft salah satu permainan video paling popular dalam dunia dan juga menjadi antara permainan video paling banyak terjual.
Ia sebenarnya tidak susah tetapi mod Hardcore menukarkan permainan ini menjadi antara mod paling susah untuk dimain.
Apabila anda mati satu dunia anda akan dibuang dan anda hilang semua barang-barang yang sudah dikumpul dan perlu bermula dari awal semula.
3. The Forest

The Forest mempunyai sistem Pemain lawan Persekitaran (PVE) yang sangat susah dan mengikut mod permainan anda.
Bukan senang untuk meneruskan kelangsungan hidup di dalam permainan ini. The Forest mempunyai AI penjahat yang sangat bagus.
Dari hanya terus menyerang mereka sebaliknya akan menunggu peluang, mengikut pemain, mencari tempat tinggal anda dan menyerang waktu anda tidak menjangkakannya.
4. Green Hell

Green Hell adalah permainan video survival di mana anda menjadi Jake Higgins yang berada jauh di dalam hutan Amazon.
Namun terdapat satu puak di dalam hutan itu dan isteri Jake Higgins, Mia berharap boleh berkomunikasi dengan mereka dan Mia pula hilang dari keselamatan bersama Jake.
Anda ditinggalkan keseorangan tanpa makanan dan peralatan untuk hidup serta perlu mencari jalan keluar sambil cuba menyelamatkan isteri anda.
5. 7 Days to Die

7 Days To Die adalah permainan video pasca kiamat zombi yang mempunyai tema survival.
Mengikut pelayan (server) apa yang anda main PVP mahupun PVE, lebih jauh anda pergi lebih susah permainan video ini. Anda perlu bertahan untuk berlawan dengan zombi-zombi selama tujuh hari.
Jumlah zombi terlalu banyak pasti akan membuatkan anda kelam-kabut ketika bermain.
Setakat ini sahaja antara permainan video survival yang paling susah setakat ini.
Apa lagi permainan video survival yang anda rasa susah dan patut ada dalam senarai ini?


Sejak keluarnya Monster Hunter, permainan video aksi RPG semakin menjadi kegilaan peminat-peminat.
Namun terdapat satu subgenre yang sentiasa dikaitkan dengan Monster Hunter; iaitu membunuh raksasa untuk mendapatkan senjata dan perisai baru yang lebih kuat.
Ada yang mempunyai insentif sama seperti mencari loot dan ada yang cuba mengubah elemen sendiri untuk menjadi lebih unik dan original dari Monster Hunter.
Contoh seperti Destiny 2 yang lebih kepada grind untuk mendapat gear yang terbaik tetapi di angkasa lepas.
Mari kita lihat 5 permainan video terbaik macam Monster Hunter:
1. Dauntless

Dauntless pada awal-awalnya dianggap versi free-to-play Monster Hunter.
Walaupun begitu, Dauntless berjaya membuktikan mereka adalah bukan klon sebaliknya mempunyai keunikan sendiri. Dauntless memberi fokus kepada bos-bos besar yang dipanggil Behemoths.
Permainan ini mempunyai tujuh senjata untuk dipilih termasuk 35 jenis Behemoths variasi mereka sendiri. Menariknya, ia juga mempunyai cara permainan yang pantas dan sistem berlawan yang sangat memuaskan hati.
2. Toukiden 2

 Toukiden 2 adalah versi Monster Hunter dari Koei Tecmo. Toukiden menggunakan fantasi sejarah di Jepun pada zaman dahulu apabila anda perlu berlawan dengan Oni (Iblis).
Variasi dari Toukiden 2 juga menunjukkan gabungan diantara Yokai (hantu) dari Jepun dan rekaan raksasa moden. Toukiden kali ini mempunyai gimik “Demon Hand” yang juga salah satu peralatan baru untuk berlawan dengan Oni.
Musuh (Oni) boleh menjadi susah atau senang mengikut jenis-jenisnya tersendiri.
3. God Eater 3

God Eater 3 dari Bandai Namco ini boleh dikatakan lawan terbesar untuk Monster Hunter dari Capcom.
Ia juga mempunyai fokus terhadap penceritaannya sendiri. Anda juga boleh memilih pelbagai jenis senjata dan setiap senjata itu boleh bertukar menjadi pistol.
Menariknya, God Eater 3 juga mempunyai sistem pertolongan dari NPC untuk membantu anda berlawan dengan raksasa di dalam God Eater yang dipanggil Ashborn dan Aragami.
4. Code Vein

Code Vein mengambil inspirasi dari anime dan menambah elemen “Soulslike”. Code Vein mempunyai 25 jenis kelas yang boleh dikatakan unik mengikut jenis masing-masing.
Anda juga perlu menggunakan beberapa jenis senjata yang menjadi pilihan anda sendiri. Code Vein juga mempunyai AI untuk membantu anda berlawan dengan raksasa.
Dalam permainan ini, anda menggunakan lapan skill serentak untuk berlawan. Sistem berlawan Code Vein juga menjadi tarikan untuk orang mencuba.
5. Remnant: From The Ashes

Remnant: From The Ashes mempunyai visi mengenai dunia pasca kiamat yang begitu baik dengan raksasa yang pelik dan sentiasa menjadi masalah untuk anda.
Keseronokan mengalahkan bos yang susah dan juga akan membuat anda berasa seperti bermain Dark Souls.
Remnant berjaya mempunyai sistemnya sendiri yang menarik untuk belajar dan beberapa kombo yang boleh menukarkan terus cara permainan anda.
Setakat ini sahaja 5 permainan video terbaik macam Monster Hunter. Apa lagi permainan video yang seakan-akan Monster Hunter yang anda sudah cuba?


Banyak pengeluar permainan video yang tidak suka apabila anda menipu dalam permainan video mereka.
Ada juga yang sudah semestinya tidak suka apabila anda menggunakan versi cetak rompak permainan mereka.
Ini yang dibuat oleh pengeluar permainan video bagi menghukum individu yang menipu dan menggunakan versi cetak rompak.
1. Buang save data anda (Banjo Kazooie)

Dalam Banjo Kazooie terdapat banyak kod penipuan digunakan.
Namun, apabila anda mahu menggunakan cheat code ketiga, satu ciapan dari Grunty akan muncul dan memberi amaran data anda akan dibuang dari permainan itu.
Pada mulanya data anda masih ada tetapi jika anda membuka permainan itu semula data anda akan hilang.
2. Crysis Warhead

Crysis Warhead menggunakan cara yang sangat kelakar untuk merosakkan pengalaman anda jika anda menggunakan versi cetak rompak.
Apa yang akan berlaku adalah setiap senjata yang wujud di dalam permainan itu akan hanya menembak ayam sahaja.
Bukan peluru tetapi ayam.
Malah senjata musuh anda juga akan menembak ayam.
3. Batman Arkham Asylum

Dalam permainan ini jika anda menggunakan Batman Arkham Asylum versi cetak rompak Batman tidak dapat melakukan beberapa perkara.
Yang pertama, anda tidak boleh meluncur di udara dengan Batman menjadikan permainan itu sangat susah.
Kedua, Batman tidak dapat menggunakan grappling hook dengan tepat dan sentiasa akan tersasar jauh dari tempat yang anda mahu pergi.
4. The Sims 4

Jika anda menggunakan The Sims 4 versi cetak rompak apa yang terjadi adalah karakter anda akan ditapis dengan pixel kotak.
Lama kelamaan pixel kotak ini akan merebak ke seluruh permainan sehingga anda tidak dapat melihat apa-apa kecuali kotak-kotak pixel sahaja.
Seperti filter Instagram untuk tapisan.
5.Serious Sam

Jika anda menggunakan versi cetak rompak Serious Sam akan ada satu makhluk alien kala jengking yang sangat pantas dan akan menyerang anda sehingga anda mati.
Alien kala jengking ini akan datang dan mengganggu anda sebaik-baik sahaja anda masuk ke dalam permainan video Serious Sam.
Banyak lagi sebenarnya permainan video yang akan menghukum anda.


Permainan video selalunya akan membawa nostalgia dan keseronokan.
Namun, ada juga permainan video yang akan menyebabkan anda merasai nostalgia yang berbeza kerana faktor permainan video itu membawa pendekatan berlainan.
Sebagai contoh, lihat 5 permainan video ini yang seram dan pelik:
1. My Friendly Neighborhood

Anda akan menjadi seorang tukang baiki yang perlu menyiasat kejadian pelik di studio pertunjukan patung.
Patung-patung itu pula akan hidup untuk mengalahkan anda.
Apa yang menakutkkan ialah karakter alam cerita ini dinspirasikan dari Sesame Street.
Rancangan kartun yang sepatutnya sangat mesra ditukarkan menjadi patung-patung menakutkan.
2. Tattletail

Suatu masa dahulu patung Furby menjadi antara permainan yang sangat disukai ramai.
Namun, dalam Tattletail, patung itu ditukarkan menjadi suatu yang sangat menakutkan dan membuat anda tidak selesa.
Tettletail lain pula akan muncul untuk menghantui anda dan mengganggu anda sepanjang permainan.
3. Poppy Playtime

Kilang permainan ini menukarkan patung mainan yang tidak berbahaya menjadi hidup.
Patung yang hidup itu seolah-olah seperti dirasuk syaitan untuk membunuh anda.
Apa yang perlu anda buat hanya lari dari kilang itu sambil dikejar oleh Poppy.
4. Choo-Choo Charles

Berdasarkan Thomas the Tank Engine, Choo-Choo Charles mengambil serius dalam penukaran Thomas.
Dari rupa yang tidak menakutkan ditukarkan ke keretapi bermuka syaitan dengan kaki labah-labah yang akan mengejar anda.
Anda perlu bertahan dengan keretapi anda sendiri dan berlawan dengan Charles.
5. Five Nights at Freddy’s

Five Nights at Freddy’s menukarkan memori lama anda menjadi sangat menyeramkan.
Tanpa Five Nights, anda tidak akan mendapat banyak permainan video susulan selepasnya.
Five Nights at Freddy’s juga menjadi tunjang untuk perkara yang biasa seperti maskot kedai makan menjadi sesuatu yang membuatkan anda berfikir dua kali.
Apa lagi permainan video yang pernah anda main dan merosakkan memori zaman kanak-kanak anda?


Banyak permainan video klasik lama yang telah dimakan dek zaman dan teknologi. Baru-baru ini ramai pemain permainan video seronok dengan pengumuman Dead Space Remake.
Jadi apa salahnya beberapa permainan video yang bagus mempunyai remake dengan teknologi zaman sekarang.
1. Brave Fencer Musashi

Brave Fencer Musashi adalah permainan video PS1 dari Square Soft. Permainan ini antara RPG terbaik untuk platform itu.
Iai juga menerima sekuel di PS2 namun sambutan kurang baik walaupun grafik dan permainan yang seronok.
Remake dengan grafik moden sudah pasti akan menarik balik peminat lama dan juga baru.
Mungkin Square Enix patut mengembalikan Musashi semula.
2. Silent Hill

Silent Hill selalunya dibandingkan dengan Resident Evil, tetapi sebenarnya kedua-dua permainan video ini mempunyai konsep yang sangat berbeza.
Penggunaan tema juga adalah yang lain seperti rasa bersalah dan juga kehilangan, dan merubah konsep ini menjadi lebih menakutkan.
Silent Hill mempunyai estetik unik dan akan menjadi lebih hebat dengan teknologi zaman sekarang.
Mungkin seperti perubahan grafik macam Resident Evil Remake?
Hideo Kojima juga telah memberi kita Silent Hills dengan Norman Reedus tetapi projek itu akhirnya ditukarkan kepada Death Stranding.
3. Grand Theft Auto: Vice City

Vice City antara permainan video yang menjadi kegilaan ramai orang di Malaysia.
Buktinya ramai peminat-peminat yang cuba untuk membuat Vice City dengan grafik baharu di dalam komuniti mod. Vice City mempunyai kelebihan tersendiri dengan cheatcodes yang seronok untuk digunakan. Bayangkan Vice City dengan grafik GTA V.
4. Max Payne

May Payne terkenal dengan aksi menembak bullet time. Aksi yang penuh dengan slow motion ala Matrix menjadi antara yang paling terbaik pada zaman itu.
Max Payne 3 juga sangat menyeronokkan dan sepatutnya Max Payne mendapat remake sendiri dengan semua naik taraf dari enjin permainan video baharu.
5. Dino Crisis

Dino Crisis boleh dikatakan jawapan Capcom untuk versi Resident Evil yang lain. Dari menggunakan zombi apa kata tukarkan kepada dinosaur?
Resident Evil juga berjaya dengan remake yang baru dan tidak dinafikan Dino Crisis juga boleh mendapat remake yang baharu sama seperti Resident Evil.
Dinosaur juga mungkin akan tampak lebih realistik dan lebih menakutkan.
Malah tahun lepas terdapat satu April Fools Joke dari pasukan Shirrako di Youtube menunjukkan Dino Crisis Remake.
Apa lagi permainan video yang anda rasa perlu ada remake yang baru?


Perintah Kawalan Pergerakan (PKP) kini dikuatkuasakan semula di beberapa negeri Malaysia akibat peningkatan kes COVID-19. Ramai orang kembali bekerja dari rumah dan perlu mengimbangi masa antara kerja dan keluarga.
Keadaan sebegini boleh menghasilkan stres atau tekanan mental dan emosi yang banyak kepada kita semua. Terdapat beberapa permainan video yang berkesan dalam mengurangkan tekanan ini (pada pendapat penulis).

Animal Crossing: New Horizons

Platform: Nintendo Switch
Antara semua permainan yang dilancarkan pada tahun lepas, satu-satunya yang dianggap “permainan wajib waktu PKP” oleh ramai orang ialah Animal Crossing: New Horizons.
Estetik permainan ini yang warna-warni dan penuh keceriaan membenarkan para pemainya untuk berehat dari tekanan-tekanan duniawi.
Ia juga sebuah ubat yang berkesan untuk kekurangan aktiviti sosial kerana anda boleh bermain dengan rakan-rakan. Anda boleh ‘melepak’ di pulau masing-masing dan melakukan aktiviti-aktiviti seperti memancing, menangkap serangga, dan banyak lagi.

The Sims 4

Platform: PC, PlayStation 4 (PS4), Xbox One
Kebosanan di rumah ketika PKP boleh menimbulkan banyak buah fikiran tentang reka bentuk dalaman. Apa kata anda menzahirkan semuanya dalam The Sims 4?
Permainan ini memberikan anda kebebasan untuk mencipta sebuah keluarga dan rumah untuk mereka. Jika anda minat permainan simulasi kehidupan, inilah permainan yang sesuai.

Death Stranding

Platform: PC, PS4
Pelaksanaan PKP bermaksud kita hanya dibenarkan untuk keluar membeli barang keperluan dan aktiviti penting lain. Ramai orang juga akan bargantung pada perkhidmatan penghantaran.
Penulis yakin ramai orang rindu untuk keluar rumah dan Death Stranding boleh bantu mengatasi perasaan tersebut.
Dalam Death Stranding, anda dipertanggungjawabkan untuk melakukan penghataran jarak jauh di persekitaran alam semula jadi yang sangat luas dan cantik.
Ada peluang untuk menggunakan kenderaan seperti motosikal tetapi anda selalunya harus berjalan ke destinasi. Permainan ini sebegini ibarat terapi untuk minda dan emosi kita.

Abzu

Platform: PC, PS4, Xbox One, Nintendo Switch
Lautan luas penuh dengan keindahan yang jarang sekali dapat kita nikmati. Permainan seperti Abzu memberikan kita peluang untuk menikmatinya di dalam keselesaan rumah.
Abzu ialah sebuah permainan pengembaraan laut di mana anda bermain sebagai seorang penyelam. Permainan ini sangat ringkas dan mudah dimain, membuatkannya sesuai untuk semua orang.
Dalam permainan ini, anda berpeluang melihat kecantikan kehidupan dalam laut. Ia merupakan satu pengalaman yang sukar dilupakan.

Stardew Valley

Platform: PC, PS4, Xbox One, Nintendo Switch, iOS, Android
Jika anda mempunyai cita-cita untuk menjadi seorang petani dan menguruskan ladang sendiri, Stardew Valley ialah permainan yang sempurna untuk anda.
Selain daripada sayuran-sayuran dan buah-buahan, anda juga boleh menternak haiwan di ladang anda. Terdapat juga lombang berdekatan yang boleh diterokai untuk menewaskan raksasa dan mendapatkan barangan menarik.
Permainan ini menggunakan grafik pixel yang sangat cantik, oleh itu anda tidak memerlukan komputer yang berkuasa tinggi jika mahu bermain di PC. Anda juga boleh main Stardew Valley menggunakan telefon pintar anda.
Ikuti kami di Facebook dan Instagram.
Saksikan kami di YouTube.